Irak: Petoro poginulih, više od 20 ranjenih u tri napada – Nadlanu.com\nIrak: Petoro poginulih, više od 20 ranjenih u tri napada\nObjavljeno 26. maja 2013. / 12:22:20\nNapad automobilom-bombom izveden je rano jutros ispred jedne kuće u Mosulu, u trenutku kada je zajednička patrola vojske i policije pretraživala susedni objekat, a tom prilikom su ubijena dva policajca i jedan vojnik, rekao je neimenovani policijski zvaničnik.\nPrema njegovim rečima, u toj eksploziji je ranjena 21 osoba, od kojih četvoro civila, prenosi AP.\nU međuvremenu, u centru grada, militantni aktivisti pucali su u policajca koji se nalazio u vozilu, a vlasti su, takođe danas, otkrile telo koje je plutalo po reci Tigar, sa povredama nanetim izbliza iz vatrenog oružja i rukama vezanim iza leđa.\nBrojčane podatke o ubijenima i ranjenima potvrdio je neimenovani medicinski zvaničnik.\nMosul, koji se nalazi 360 kilometara severozapadno od Bagdada, nekada je bio uporište sunitskih militantnih aktivista, podseća američka agencija.\nU eksploziji bombe postavljene na putu, na koju je naišao irački vojni konvoj, i u napadu automobilom bombom čija su meta bili iranski hodočasnici, juče je u Iraku poginulo najmanje 10 ljudi, dok je 19 ranjeno, saopštili su zvaničnici i bolnički izvori.


Uvod u upravljanje kvalitetom prema ISO 9001 standardu | Tehnologija hrane\nEnciklopedija / Standardi / Uvod u upravljanje kvalitetom prema ISO 9001 standardu\nUvod u upravljanje kvalitetom prema ISO 9001 standardu\nU drugoj polovini dvadesetog veka čovečanstvo je učinilo veliki korak napred u svim oblastima života i stvaranja. Taj korak ka novom (XXI) veku, odnosno neposredni put u treći milenijum, odlikuju brojna grandiozna dostignuća u svim oblastima nauke, tehnike ili umetnosti na primer, ali ga odlikuju i značajne globalne promene: političke, društvene, ekonomske… Ipak u okviru ove generalne opšte je prihvaćeno mišljenje da je u poslednjih dvadesetak godina potpuno nov pristup kvalitetu proizvoda i usluga, suštinski najveći domet u globalnom nastojanju da se unapredi kvalitet života savremenog čoveka. Osnovu gotovo svih aktuelnih razmatranja i konkretnih aktivnosti u oblasti kvaliteta proizvoda i usluga, čine objektivan i multidisciplinarni pristup problematici. Uz to, nova naučna saznanja, kao i impresivan razvoj analitičkih metoda, instrumentalne tehnike, informacionih sistema i tehnologija, omogućavaju uspešnu realizaciju savremene koncepcije o integralnosti kvaliteta. Ovo omogućava afirmaciju nove poslovne strategije o upravljanju (Quality management, QM), obezbeđenju (Quality Assurance, QA), unapređenju (Quality Improvement, QI) i kontroli kvaliteta (Quality Control, QC), odnosno putem precizno definisanog i dokumentovanog sistema kvaliteta (Quality System, QS).\nNova filozofija kvaliteta nije jedino i eksplicitno, mada jeste značajno, izražena samim činom donošenja prve serije standarda ISO 9000 za interno upravljanje kvalitetom i eksterno obezbeđenje kvaliteta, pre dvadeset godina (1987). Njena afirmacija se, pre svega, ogleda kroz gotovo opštu prihvaćenost i široku promenljivost savremene koncepcije o integralnosti kvaliteta, ali i zahteva pomenutih standarda (u svim delovima sveta i u svim oblastima rada i poslovanja). Pored ovoga svetski pokret za kvalitet sve više osvajaju i nove, efikasne mogućnosti za sistematsko unapređenje kvaliteta hrane. Svakako ne treba posebno naglašavati da se u centru pažnje ovih savremenih tokova nalaze bezbednost, kvalitet i zadovoljan kupac, odnosno neposredni korisnik (potrošač).\nOstvarenje koncepcije o integralnosti kvaliteta kroz preventivan i multidisciplinarni pristup, te efikasnu kontrolu, obavezno podrazumeva objektivno i pouzdano ispitivanje, odnosno precizno definisanje nivoa istraženosti najvažnijih, odabranih i za svaki proizvod specifičnih svojstava kvaliteta.\nSerija standarda ISO 9000 je naziv za skup više standarda koji se odnose na organizaciono-upravljačke procese unutar organizacije koja kupcima isporučuje proizvode i usluge. Standardi ove serije ne odnose se na tehnička svojstva proizvoda ili procesa. U Tabeli 1. prikazani su najvažniji standardi koji spadaju u seriju ISO 9000.\nStandardi su nastali kao posledica potrebe da se utvrde zahtevi koje neki isporučilac treba da ispuni da bi ga kupac smatrao pogodnim za dugoročnu saradnju. Takve zahteve prvo je formulisala američka vojska, još pedesetih godina prošloga veka. Vojska i drugi veliki sistemi, poput policije, železnice ili vodoprivrede, posluju sa velikim brojem dobavljača. Ako se oni nalaze na različitom stepenu razvoja, ako se kvalitet njihovih proizvoda razlikuje od jedne do druge isporuke, onda kupac mora lično da kontroliše svaku nabavku, što je vrlo skupo i ne daje garanciju da će se otkriti baš svaka neispravna jedinica proizvoda. S druge strane, i proizvođač je pred problemom – različiti kupci postavljaju različite zahteve i svako kontroliše svoju nabavku, tako da je gotovo nemoguće zadovoljiti sve kupce.\nPogodno je onda da se definiše jedan minimalni skup zahteva koji bi garantovao ujednačenost kvaliteta isporučenih proizvoda i sprečio da proizvod sa odstupanjima dospe do kupca. Standard ISO 9001 upravo je tome namenjen – on štiti kupca time, što od proizvođača traži da obezbedi resurse i primeni sistem upravljanja procesima rada da bi se osigurali usaglašenost i zadovoljenje zahteva korisnika.\nPojavom organizacija za sertifikaciju, koje ocenjuju usaglašenost sa standardom, smanjila se potreba da svaki kupac za sebe proverava pouzdanost dobavljača. Tako standard i sistem sertifikacije služi svim zainteresovanim stranama, a sertifikat služi kao potvrda da organizacija efektivno upravlja svojim internim procesima rada.\nMora se naglasiti, međutim, da sertifikat ništa ne govori o postizanju potrebnog nivoa kvaliteta proizvoda, jer standard ISO 9001 tome nije ni namenjen. Takođe treba istaći da je standard ISO 9001 dosta ograničen, jer ne postavlja zahteve koji za kupca nisu bitni. Na primer, nema zahteva u pogledu zadovoljstva zaposlenih ili upravljanja finansijama, tako da organizacija koja želi da unapredi svoje poslovanje ne može da se zadrži samo na primeni standarda ISO 9001 – to je tek prvi korak u procesu kontinuiranog unapređenja.\nKod uspostavljanja poslovnih odnosa sa partnerima u inostranstvu postalo je uobičajeno da strani partner kvalifikuje isporučioca putem ispitivanja kvaliteta uzoraka proizvoda i putem uvida u njegov sistem menadžmenta, kako bi se osiguralo da će i sve naredne isporuke biti jednakog kvaliteta kao i isporučeni uzorak.\nTabela 01. Najvažniji standardi serije ISO 9000\nStandardi i smernice Predmet i područje primene\nISO 9000:2005 Sistemi menadžmenta kvalitetom – Osnove i rečnik Utvrđuje polazište za razumevanje standarda i daje definicije osnovnih termina koji se upotrebljavaju u seriji standarda ISO 9000\nISO 9001:2008 Sistemi menadžmenta kvalitetom-Zahtevi Standard koji utvrđuje zahteve što se mogu koristiti za ocenu sposobnosti organizacije da zadovolji kupce i primenjive zakone i propise. Standard je usmeren na zadovoljavanje korisnika i jedini je dokument prema kojem se može sprovoditi potvrđivanje od strane treće strane (certifikacija).\nISO 9004:2009 Sistemi menadžmenta kvalitetom – Smernice za poboljšavanje performansi Ovaj standard daje smernice za neprekidno poboljšavanje sistema menadžmenta kvalitetom u organizaciji na korist svih strana, održavanjem zadovoljstva korisnika.\nISO 19011:2011 Uputstva za proveravanje sistema menadžmenta kvalitetom i/ili sistema upravljanja zaštitom životne sredine Standard koji daje smernice za proveru sposobnosti organizacije za postizanje određenih ciljeva kvaliteta. Može se koristiti za sprovođenje internih provera, za ocenjivanje dobavljača, ili za eksterno ocenjivanje (sertifikaciju).\nISO 10005:2005 Sistemi menadžmenta kvalitetom – Smernice za planove kvaliteta Daje smernice koje pomažu u pripremi, oceni, odobravanju i izmenama planova kvaliteta.\nISO 10006:2003 Sistemi menadžmenta kvalitetom -Smernice za menadžment kvalitetom projektovanju Smernice koje pomažu da se osigura kvalitet procesa projektovanja i kvalitet projektovanog proizvoda.\nISO 10002:2004 – Menadžment kvalitetom – Zadovoljenje korisnika – Smernice za rešavanje prigovora u organizacijama Ovaj standard daje smernice u vezi s prijemom, obradom i rešavanjem reklamacija korisnika proizvoda i usluga\nISO 10012:2003 Sistemi upravljanja merenjima -Zahtevi za proces merenja i mernu opremu Daje smernice u vezi s uspostavljanjem metrološkog sistema u organizaciji kako bi se osiguralo da se merenja sprovode s predviđenom tačnošću.\nISO/TR 10013:2001 Smernice za dokumentaciju sistema menadžmenta kvalitetom Ovaj standard daje smernice koje pomažu u pripremi dokumentacije sistema menadžmenta kvalitetom, prikazuje odnose između pojedinih klasa dokumenata i daje njihovu moguću strukturu.\nISO 10014:2006 Menadžment kvalitetom – Smernice za ostvarivanje finansijske i ekonomske koristi Standard daje smernice za uspostavljanje sistema praćenja troškova u vezi s kvalitetom i za identifikaciju podataka koji se mogu koristiti za donošenje upravljačkih odluka\nISO 10019:2005 Smernice za izbor konsultanata za sisteme menadžmenta kvalitetom i za korišćenje njihovih usluga Ovaj standard daje smernice kako organizacija treba da pristupi izboru konsultanta za sistem menadžmenta, kako da proveri njegovu kompetentnost i kako da koristi njegove usluge radi izvlačenja maksimalne koristi od takvog odnosa.\nStandardi serije ISO 9000 primenjuju se u neizmenjenom vidu u svim zemljama sveta, u svim industrijsko-ekonomskim sektorima i u svim preduzećima, bez obzira na broj zaposlenih. Pošto se odnose na ukupno poslovanje preduzeća, ovi standardi smatraju se osnovom na koju se nadograđuju svi drugi sistemi menadžmenta: sistem zaštite životne sredine, sistem zaštite bezbednosti i zdravlja zaposlenih, sistem za proizvodnju bezbedne hrane itd.\nPoznavanje standarda serije ISO 9000 od velike je važnosti za rukovodioce svih nivoa, što se vidi iz područja koje oni obrađuju (videti niže).\nIz Tabele 1. može se videti:\nda su zahtevi, koji se proveravaju prilikom sertifikacije, sadržani u standardu ISO 9001 i da se sertifikacija obavlja samo prema tom standardu,\nda je razumevanje standarda ISO 9001 uslovljeno poznavanjem osnovnih termina i principa menadžmenta, navedenih u standardu ISO 9000.\nSvi ostali standardi ove grupe smatraju se pomoćnim i njihova primena nije obavezna, čak ni u sertifikovanim organizacijama. Ipak, treba imati u vidu da su u standardu ISO 9004 date smernice primenom kojih organizacija može da unapredi svoj učinak. Unapređenje sistema menadžmenta kvalitetom nakon sertifikacije treba da se zasniva na primeni tih smernica.\nDefinicija pojma kvalitet\nPojam “kvalitet” koristi se u mnogim naučnim radovima, stručnim saopštenjima, profesionalnim raspravama ili pri svakodnevnom komentarima potrošača. Pri tome, u zavisnosti od vrste proizvoda na koji se odnosi, kao i u kakvoj situaciji se koristi, sa kakvim pristupom problematici, u kom kontekstu je upotrebljen ili sa kakvom konotacijom je izrečen, “kvalitet” ima često različit smisao ili značenje.\nImajući u vidu prethodne napomene, mišljenje je da se u postojećim okolnostima kao imperativ nameće potreba definisanja stvarnog značenja termina “kvalitet”, ali primereno savremenim pristupima i zahtevima u oblasti proizvodnje, prometa i potrošnje proizvoda.“Kvalitet” nije lako precizno definisati ali se može reći da se koristi u dva osnovna značenja:\nkao MERA osobine, svojstva, karakteristike i/ili\nkao IZRAZ prihvatljivosti, nivoa doživljenog zadovoljstva, stečenog utiska.\nSuština prvog značenja je objektivan pristup kvalitetu, što gotovo imperativno podrazumeva:\nanalitički pristup i ispitivanje,\nprecizno merenje odabranih (reprezentativnih) osobina, svojstava, karakteristika proizvoda kao i\nprimerenu obradu podataka (korišćenjem savremenih matematičko-statističkih metoda).\nKarakteristika drugog značenja je subjektivan pristup kvalitetu. Ovaj pristup se odnosi na:\nprocenu potrošača o prihvatljivosti proizvoda,\nstepen doživljenog zadovoljstva pri konzumiranju (u odnosu na očekivani nivo-utisak),\nsubjektivno mišljenje (koje ne mora da bude odraz stvarnog stanja kvaliteta proizvoda).\nTermin “sistem kvaliteta” nedvosmisleno ukazuje da se radi o izuzetno složenom pojmu. Naime, ovaj termin, u punoj meri izražava brojnost i pretpostavlja kompleksnost svih aktivnosti koje stoje na putu njegovog specifičnog definisanja i uspostavljanja. Zbog toga sistem kvaliteta pre svega podrazumeva takvu organizaciono-funkcionalnu strukturu proizvodne u okviru koje su svi nivoi ovlašćenja i odgovornosti, te odnosi i međusobne veze u okviru svih poslovnih aktivnosti, tako uređeni da omogućavaju efikasno izvršavanje svih poslovnih funkcija.\nPored organizacione strukture, sistem kvaliteta podrazumeva da svi postupci (kao definisani način izvršenja određenih poslovnih aktivnosti), procesi (kao skupovi poslovnih aktivnosti koji ulazne elemente transformišu u izlazne) i svi resursi, budu u optimalnom smislu u funkciji kvaliteta: internog upravljanja kvalitetom (u okviru preduzeća/kompanije), odnosno eksternog obezbeđenja usaglašenosti kvaliteta prema definisanim zahtevima kupca.\nValjano upravljanje kvalitetom (QMS) i obezbeđenje kvaliteta (QA), predstavljaju vrhunski osmišljen, projektovan i, kroz doslednu primenu, uspešno ostvaren cilj, a ne spontano ili slučajno događanje.\nSavremeni pristup kvalitetu podrazumeva potrebu da se kvalitet svih proizvoda i usluga definiše na osnovu objektivno i precizno utvrđenih podataka. Zbog toga se umesto do sada korišćenih termina “karakteristika”, “obeležja” ili “svojstva”, a čiji se nivoi izloženosti objektivno ispituju i mere, koristi termin “faktori kvaliteta”. Razlog korišćenja ovog termina je što se njegovom upotrebom više naglašava objektivan prilaz pri ispitivanju i definisanju kvaliteta proizvoda i usluga, što je osnova aktuelnih pristupa, odnosno novih zahteva u okviru ove problematike.\nPored toga termin “faktori kvaliteta” u odnosu na druge termina mnogo preciznije upućuje da kvalitet nije mehanički zbir parcijalno utvrđenog stanja “svojstava“ kvaliteta, već integralna celina koju formiraju specifična struktura i brojni međusobni odnosi pojedinih elemenata (faktora) kvaliteta.\nAktuelni standardi serije ISO 9000 nudi univerzalnu, ali i veoma fleksibilnu, osnovu savremenog rada i poslovanja. Prema “klasičnom” (tradicionalnom) shvatanju značajan deo ukupnih aktivnosti koje se odnose na kvalitet podrazumeva kontrolisanje, odnosno neposredno merenje, ispitivanje, analizu nekog već postojećeg stanja, a u okviru jedne ili više odabranih, specifičnih karakteristika nekog proizvoda. Posle ovoga sledi obrada podataka i poređenje sa prethodno definisanim zahtevima i/ili osobinama, u cilju utvrđivanja stepena usaglašenosti. To praktično znači da je „klasična kontrola kvaliteta“, kao oblik specijalizovane funkcije u preduzeću/kompaniji, gotovo u potpunosti isključena iz procesa neposrednog stvaranja kvaliteta. Naime, jasno je da su u ovom slučaju glavne aktivnosti usmerene na kraj procesa i finalni proizvod.\nBitna odlika ovakvog pristupa je pasivan odnos prema kvalitetu, a mogućnosti pravovremenog i efikasnog delovanja su minimalne.\nZa razliku od tradicionalnog, prevaziđenog i sve više napuštenog koncepta, savremeni pristup kvalitetu proizvoda, kvalitetu procesa rada i rukovođenja u punoj meri izražavaju aktuelni međunarodni standardi serije ISO 9000. Odlika ovog koncepta je preventivan, što praktično znači aktivan, odnos prema kvalitetu.\nOvim se stvaraju uslovi za efikasno interno upravljanje kvalitetom (QMS) u okviru preduzeća/kompanije i pouzdano eksterno obezbeđenje kvaliteta (QA) prema kupcu i/ili neposrednom korisniku (potrošaču).\nU takvim okolnostima kvalitet je izvestan, a zadovoljavajući rezultat konkretnog ispitivanja kvaliteta svih repromaterijala, procesa i poluproizvoda i gotovih proizvoda, predstavlja u stvari samo očekivanu i dokumentovanu potvrdu o zadovoljavajuće izraženom nivou projektovanog i ugovorenog/specifičnog kvaliteta.


1969 - Audi 100 Coupé S - UPIT - Autoslavia\nNakon sukoba sa glavnim finansijskim službenikom kompanije Horch i pri pokušaju osnivanja svoje druge kompanije, bivši direktor proizvodnje kod Karla Benca, August Horch, odmah se suočio sa novim problemom. S obzirom da nije polagao prava na naziv prethodne firme Horch & Cie. Motorwagenwerke AG, naziv nove kompanije nije smeo da sadrži upravo njegovo prezime. Zato je umesto prostog prepisivanja jednog od podataka iz lične karte, odlučio da ponudi alternativu kroz prevod svog prezimena na latinski. Tako je 1910. godine nastao Audi.\nNešto više od dve decenije kasnije, te dve kompanije, uz DKW i Wanderer, formirale su novi brend koji je po prvi put svetu prikazao logo sa četiri prstena — Auto Union. Kompanija je sa manje ili više uspeha funkcionisala sve do 1964. godine kada ih je Volkswagen otkupio od Daimlera. Neposredno pre gašenja brenda DKW, odlučeno je da njegova poslednja limuzina ponovo oživi Audi brend. Za to vreme je u tajnosti razvijan novi model koji je svojim izlaskom 1968. godine postao instant uspeh, a sa svojih 800.000 napravljenih komada, nadmašio sve prvobitno zacrtane prognoze.\nAudi 100 sa isto toliko konjskih snaga je na C1 platformi predstavljen kao limuzina sa dvoje i četvoro vrata, ali ono što nama danas zaokuplja pažnju je jedan od najlepših modela ove kompanije, stilizovani fastback Coupé S koji je inspirisan godinu dana starijim Aston Martinom DBS. S obzirom na sportski karakter, njegov motor od 1.9 litara je dogurao do 115 konjskih snaga.\nModel koji smo pronašli u Sloveniji nije registrovan, ali njegov vlasnik napominje da je u voznom stanju. Iako karoserija na par mesta zahteva sređivanje, ovakav automobil je prava bombona za sladokusce i poznavaoce, pogotovo ako se uzme u obzir da je dati primerak iz prve serije pravljene do 1973. godine. Cene koje ovaj automobil dostiže idu i do nekoliko desetina hiljada evra, dok za cenu ovog komada morate da kontaktirate vlasnika.\nIzvor dodatnih fotografija: www.autowp.ru\nAudiaudi 100automobiliavto.netc1coupe sfastbackoglasoldtajmeroldtimerpolovniprodajaslovenija\nPeugeot 504D – 4.200€


Srbija broj 1 u Evropi: "Za sobom smo ostavili mnogo bogatije zemlje" | Ekonomija\nSrbija broj 1 u Evropi: "Za sobom smo ostavili mnogo bogatije zemlje" | Mondo Portal\n8. maj, 17:51\nSrbija broj 1 u Evropi: "Za sobom smo ostavili mnogo bogatije zemlje" 34 Podeli Podeli na facebook Podeli na twitter Podeli na viber Pošalji na mail\nAutor Ksenija Jelesijević Izvor Tanjug 09.06.2020. / 13:13\nEvropski zavod za statistiku objavio je zvanične podatke po kojima je Srbija broj 1 od 38 zemalja u Evropi po stopi rasta BDP-a u prvom kvartalu ove godine.\nMinistar finansija Siniša Mali je rekao i da "ukoliko budemo bili pametni, aktivni, mislim da ćemo sa punim pravom biti na kraju godine prvi u Evropi po stopi rasta, dakle ne samo u prvom kvartalu nego za celu godinu", rekao je Mali i dodao da bi to bio istorijski, najveći uspeh naše zemlje imajući u vidu krizu i naš razvoj u proteklih 30 godina.\nMinistar je ocenio da je prvo mesto sa stopom rasta od pet odsto rezultat napora uloženih u reformu javnih finansija, ali i razvoj privrede, navodi se u saopštenju ministarstva.\n"To je i najbolji odgovor za sve one koji su sumnjali u nas i u našu snagu da ćemo biti broj jedan. Često se dešava da mi sami u sebe ne verujemo, da verujemo da su svi drugi bolji od nas, ali pogledajte sada. Dakle, u uslovima najveće ekonomske krize ikada, mi smo broj jedan u Evropi po možda najvažnijem pokazatelju kada je ekonomija u pitanju, a to je stopa rasta našeg BDP-a", naveo je Mali.\nEvropski zavod za statistiku objavio je zvanične podatke po kojima je #Srbija broj 1 od 38 zemalja u Evropi po stopi rasta #BDP u prvom kvartalu ove godine. Naš rast je u tom periodu iznosio 5%, a za sobom smo ostavili mnogo bogatije zemlje od nas. Verujemo da ćemo i ovu godinu završiti kao broj jedan u Evropi. Srbija je za vreme ove krize pokazala da je otporna, i da je sposobna da se snadje tako da ne zavisi od drugih. Podsetiću vas da smo sami počeli da proizvodimo lek hlorokin, maske, kvasac, čak je napravljen i prvi srpski respirator. Niste imali problem u snabdevanju hranom, ili bilo kakve nestašice, prodavnice su bile pune... Ceo svet hvali našu uspešnu borbu sa korona virusom. Od ovih dobrih rezultata i jake ekonomije svi će profitirati, svi gradjani Srbije. To ste već mogli da vidite na primeru jednokratne pomoći od 100 evra, ali na tome nećemo stati. Želimo da, zbog naše dece, svaki gradjanin Srbije oseti boljitak. Planiramo nove podsticaje za zapošljavanje, nova radna mesta, nove fabrike... Jer sada ne smemo da stanemo, već da još jačim tempom nastavimo napred.\nA post shared bySiniša Mali(@mali_sinisa) on Jun 9, 2020 at 1:58am PDT\n"Čak smo pokazali koliko nam je ekonomija žilava, počeli smo sami da proizvodimo i maske i respiratore, kvasac, hlorokin. Mnogo veće ekonomije, znatno uspešnije zemlje od nas su pale na tom ispitu, nisu uspele, ali Srbija jeste", rekao je on.\n"Stopa rasta od 7,5 odsto naredne godine koju predviđa MMF vraća nas na sigurne i stabilne stope rasta koje smo imali pred krizu. Na nama je da, ne samo u narednih godinu dana, već tri, četiri ili pet godina da nastavimo da rastemo. Zbog toga je za nas program 'Srbija 2025' najvažniji", rekao je Mali.\n"Time nam raste i životni standard i stopa rasta. Srbija je sada po prvi put na onom mestu koje joj sa pravom pripada, a to je broj jedan kada je ekonomija u pitanju u Evropi", zaključio je Mali.\nBAŠ NAS BRIGA...\nSiniša Mali ekonomija bdp rast\nTužno za one koji imaju mozga a omalovažavanje oskudne inteligencije onih koji imaju nedovoljno..\n09.06.2020. / 15:34\nOvo više nije ni smešno ovo je tuga.\nPa da kod nas 70 posto ljudi ima platu 30000 hiljada dinara a u eu imaju 2000 evra i mi smo bolji od njih plus u svim zemljama eu jeftinije gorivo nego kod nas


Litvanac i trener Denvera Majk Maloun pomno su pratili dešavanja u košarkaškom svetu ovog leta, pa im nije promakla nesigurnost oko budućnosti Bredlija Bila u Vašingtonu. Bil, 26-godišnji dvostruki Ol-star i jedan od najboljih šutera u ligi, nezadovoljan je manjkom talenta koji se nalazi oko njega u glavnom gradu SAD.\nBredli Bil u proseku beleži 20 poena po utakmici u NBA karijeri\nNa njihovu žalost, čelnici Vizardsa nemaju Bog zna koliko vredne delove u ekipi koji bi im omogućili da nađu adekvatnu podršku u vidu "daćemo drugima nešto, a dobićemo sjajno pojačanje", dok im tim takođe nije dovoljno mlad da može da raste oko Bila. Najbolji saigrač mogućeg pojačanja Denvera, Džon Vol, pod "supermaksimalnim" ugovorom je, a na teren neće kročiti možda i do kraja sezone zbog teške povrede.\nNjegov ugovor sprečava Vašington da bude finansijski fleksibilan, a Rui Hačimura, momak koga su Vizardsi izabrali 9. pikom na draftu, očigledno nije dovoljno atraktivan za Bila, pa je samo pitanje vremena kada će jedan od Amerikanaca koji je Popoviču otkazao učešće na Svetskom prvenstvu napustiti tu sredinu. I, tu u priču ulazi Denver.\nMajk Maloun (levo) i Arturas Karnišovas pomno su pratili Jokića ovog leta, a sada pokušavaju da mu nađu adekvatnu podršku za plesa ka NBA tituli\nNagetsi imaju mladih i perpektivnih igrača na pretek. Ukoliko bi uspeli da se dogovore sa Vizardsima, za Bila bi mogli da im ponude neku kombinaciju koja bi uključivala Malika Bizlija, Majkla Portera mlađeg, Huanča Hernangomeza, Bola Bola, Gerija Herisa i Vila Bartona, sa pretpostavkom da su ostali delovi tima nedodirljivi.\nKako vreme bude odmicalo, Bilova cena će padati, pa bi najrealnija pretpostavka bila ta da bi Denver u Vašington poslao Herisa, Bartona i pik prve runde, i to pred ili blizu završetka prelaznog roka, kada timovi već imaju sliku o tome kako će njihova sezona izgledati.\nBredli Bil i Nikola Jokić mogli bi da budu saigrači u Denveru sledeće sezone\nAko je suditi po napretku iz prošle dve sezone, Denveru fali samo malo da dostigne status ozbiljnog kandidata za titulu. Šuter i bek raznovrsnog talenta poput Bila predstavljao bi jednu snažnu kariku, tako da uprava Nagetsa neće morati mnogo da razmišlja ako pregovori krenu u dobrom pravcu. Iako je Malounove timove uvek krasila dubina, kada su se mečevi lomili, niko osim našeg "Jokare" nije uspevao da ne poklekne pod pritiskom, a Bil upravo u takvim trenutcima sija.\nDenver je pretprošle sezone jedan napad delio od ulaska u plej-of kada ga je Minesota u međusobnom duela prestigla, sezonu pre toga to je učinio Oklahoma siti Tander, a prošla se, uprkos odličnoj ligaškoj borbi, završila kada je Portland u drugoj rundi doigravanja "zakopao" Nagetse poenima iz izolacije Lilarda i Mekaluma. Bil i njegov prošlogodišnji prosek šuta iz igre u trenutcima kada se meč lomi od 66% (da, dobro ste pročitali, 66%) i te kako bi pomogli, tako da će "Džoker" od sledeće sezone možda imati novog fantastičnog partnera u tangu ka tituli.


Mlađa omladinska reprezentacija Srbije naredne nedelje će imati dvomeč sa odgovarajućom selekcijom Švajcarske\nSelektor mlađe omladinske reprezentacije Srbije Branislav Nikolić odredio je selekciju od 18 fudbalera koju će se u dvomeču suprostaviti ekipi Švajcarske. Oba susreta igraće se u Švajcarskoj i to će biti prilika da se Nikolić uveri u formu mladića, koji su rođeni 1997. godine.\nNikolić je pozvao sledeće fudbalere:\ngolmani: Đorđe Nikolić (Jagodina), Stefan Stojanović (Napredak)\ndesni bekovi: Marko Mijailović (Crvena zvezda), Viktor Stevanović (Fiorentina, Italija)\ncentralni bekovi: Miloš Stojanović (C. zvezda, Kolubara), Miloš Zlatković (OFK Beograd), Filip Stanković (C. zvezda)\nlevi bekovi: Mile Šarac (OFK Beograd), Bojan Avramović (Voralberg, Austrija)\nzadnji vezni: Nemanja Glavičić (Partizan,Teleoptik), Lazar Zličić (Vojvodina), Nikola Cuckić (OFK Beograd)\nprednji vezni: Matija Špoljarić (Atletiko, Madrid), Stefan Janković (OFK Beograd)\ndesni spoljni: Milan Senić (Leverkuzen, Nemačka), Aleksandar Lutovac (Rad)\nlevi spoljni: Borko Duronjić (Partizan, Teleoptik)\nnapadač: Nemanja Perić (Partizan, Teleoptik)\nPored selektora Nikolića u stručnom štabu su još: treneri Mihajlo Jurasović, Zoran Milanović, trener golmana Predrag Soldatović, lekar dr Jelena Jovanović, fiziotarapeut Miloš Đuričić, sekretar Dušan Rajković i ekonom Đorđe Otović.\nOkupljanje reprezentativaca je sutra, a na put se kreće 19. aprila.\nPrva utakmica igraće se 21. aprila od 18,00 sati, a revanš dva dana kasnije od 11,00 sati.\nProšlog meseca mlađi omladinci Srbije su u Sportskom centru FSS u Staroj Pazovi imali dve međunarodne provere. Poljsku su pobedili sa 5:2, a protiv Rumunije su igrali nerešeno 0:0.\nU istim terminima kada igra omladinska selekcija u gostima, kadeti Srbije će na domaćem terenu igrati, takođe, protiv Švajcarske, tako da će to biti svojevrstan četvoromeč dve države u omladinskom uzrastu fudbalera.


GI Centralno Kosovo sumnja u falsifikovanje rezultata u Gračanici, tražiće novo prebrojavanje | KoSSev\nKao razloge za svoju sumnju, u saopštenju dostavljenom medijima - navode:\n"Na biračkim mestima u opštini Gračanica ima preko 1.000 nevažećih listića, što dovodi u sumnju da je negde neko namerno oslabljivao rezultate političkih subjekata, to jest, konkurencije. Razlog za veliku sumnju je i razgovor sa užim članovima porodica određenih kandidata iz naše i iz drugih opcija čijih glasova nema na listi."\nA kao ključni razlog ističu:\n"Saznali smo i da jedan od kandidata koji se prijavio na ovim izborima nije glasao za sebe što najviše i pojačava naše sumnje da su glasovi pri konačnom prebrojavanju nekako preusmeravani na druge političke opcije."\nNa juče održanim kosovskim lokalnim izborima pobedu u opštini Gračanica poneo je, prema preliminarnim rezultatima Centralne izborne komisije - Srđan Popović ispred Srpske liste, sa 6.313 glasova.\nPrema istim podacima, kandidati za odbornike, u Skupštini opštine, ispred Srpske osvojili su 4.587 glasova, a za njima slede kandidati Samostalne liberalne stranke i Progresivno demokratske stranke - sa 972 glasa, odnosno 776. GI Centralno Kosovo osvojila je 130 glasova.\nKako je protekao jučerašnji izborni dan, kao i kakvi su prvi preliminarni rezultati čitajte u vestima:


[PREMIUM] Šest pozitivnih na koronu uz 5 povređenih, težak posao za goste! - Sportske novosti\nNaslovna Fudbal Bet Info Fudbal Šest pozitivnih na koronu uz 5 povređenih, težak posao za goste!\n[PREMIUM] Šest pozitivnih na koronu uz 5 povređenih, težak posao za goste!\nGosti će na ovom meču biti bez 11 igrača, šestorici je potvređena korona, dok su kod ostalih u pitanju suspenzije i povrede, drugi tim je takođe imao problema sa koronom, ali po najavama sada su kompletni i očekuju danas tri boda. Meč možete preuzeti okvirno do 01 sat posle ponoći, a predložena kvota je 1,93\nRadi se o susretu prvenstva Kostarike, gde se od 03:00, sastaju ekipe Guadalupe i Carteginas, u pitanju je meč 11.kola\nEkipa Guadalupe, imala je velikih problema sa kovidom, nisu igrali mečeve od 04.oktobra, ali su sada po najavama kompletni i spremini da igraju meč. Nalaze se na 3.mestu A grupe sa skorom 4 pobede, 1 remi i 4 poraza uz gol razliku 15:14. Na domaćem terenu imaju učinak od 2-1-2 (10:8)\nŠto se tiče ekipe Carteginas, oni takođe nisu igrali, ali od 11.10.2020. takođe zbog korone, koja u ovom klubu i dalje pravi probleme, naime 6 igrača testirano je pozitivno na ovaj miris pred meč, ali iz kluba zbog privatnosti nisu objavili koji su to igrači, a još petorica nisu pristutni zbog povreda. Carteginas se nalazi na 1.mestu B grupe sa skorom 6 pobeda, 2 remija i 2 poraza i gol razlikom 22:8. Na gostovanjima imaju učinak 2-1-2 (8:5)\nLinkovi do vesti: LINK1 LINK2 LINK3 LINK4\nMišljenje urednika: Ne znamo u kakvom su stanju ekipe posle ovakve pauze, ali nas veliki broj izostanaka kod gosta navodi na to da je domaćin blagi favorit u meču, pronašli smo zanimljivu igru 1X&1P1+ (pobeda domaćina ili remi uz najmanje 1 gol u prvom delu igre) po kvoti 1,93, naime na samo dva meča oba tima ove sezone nije viđen gol u prvom delu igre, pa nas je to uz informacije o izostancima kod gosta vodilo ka ovom tipu, naravno vi možete izabrati i drugi tip, shodno informacijama.\nFoto: Image by planet_fox from Pixabay\nPrethodni tekstSteelSeries predstavlja nove Aerox 3 i Aerox 3 Wireless ultra lagane gejming miševe\nSledeći tekstMedvedev preokretom do četvrtfinala u Beču


IZ ŠAPCA „ZAJEDNO ZA SRBIJU“ - Glas Podrinja\nNOVA POLITIČKA ORGANIZACIJA UMESTO DS\nIZ ŠAPCA „ZAJEDNO ZA SRBIJU“\nProšlog utorka u Šapcu raspušten Gradski odbor DS. Najveći broj članova napustili stranku i osnovali inicijativni odbor za formiranje nove političke organizacije pod nazivom „Zajedno za Srbiju“. Novonastala situacija ne bi trebalo da utiče na stabilnost vlasti na lokalu. Glavne odrednice politike pokreta: decentralizacija Srbije i evropske integracije\nNakon što smo zakazali sednicu Gradskog odbora sa samo jednom tačkom dnevnog reda: da se članovi izjasne da li ostaju u Demokratskoj stranci ili je napuštaju, Izvršni odbor DS u Beogradu odlučuje da raspusti GO u Šapcu i za poverenika postavi Borka Stepanovića. Od 95 članova, koliko je brojao GO DS u Šapcu, na ovom skupu je prisustvovalo 85. Njih 81 se odlučilo da istupi iz stranke, dok je troje ostalo u DS, a jedan član je bio uzdržan. Nakon toga je prihvaćeno, da svi bivši članovi GO DS postanu članovi inicijativnog odbora za formiranje nove političke organizacije koja će se zvati „Zajedno za Srbiju“- istakao je predsednik inicijativnog odbora „Zajedno za Srbiju“ Miodrag Filipović, i naveo da su buduće aktivnosti usmerene na skupljanje potpisa za registraciju nove stranke.\nOdluka da većina članova GO DS napusti Demokrtasku stranku i osnuje inicijativni odbor, nekoliko sati nakon što je Dušan Petrović u republičkom parlamentu osnovao istoimeni poslanički klub, neće uticati na stabilnost lokalne vlasti u Šapcu, ocenio je gradonačelnik Miloš Milošević, dok Petrović tvrdi da je ovakvo ponašanje ljudi sa kojima godinama u nazad deli iste vrednosti, ideje i verovanja sasvim očekivano.\n- U lokalnom parlamentu DS je imao 25 odbornika. Od toga sada njih 19 više nije član Demokratske stranke, međutim to neće uticati na stabilnost vlasti u Šapcu. Prošlogodišnji izborni rezultat smo postigli zajedno, pa je sasvim logično da sada delujemo kao koalicija koja složno ide ka istom cilju: realizaciji predizbornih obećanja. Iskreno sam uveren da ćemo imati uspešnu saradnju, te da će lokalna uprava kvalitetno funkcionisati do kraja mandata - kaže Milošević.\n-Drago mi je što osnivanje poslaničkog kluba „Zajedno za Srbiju“ upravo u Šapcu dobija svoj prvi pravi odjek. Prirodno je da, sada, već bivši GO DS postane novi inicijativni odbor ove organizacije, pokreta koji će se prvenstveno zalagati za decentralizaciju Srbije i njene evropske integracije - istakao je šef poslaničke grupe „Zajedno za Srbiju“ Petrović, i složio se sa Miloševićevom konstatacijom da ovaj postupak nekadašnjih članova DS u Šapcu neće imati negativne posledice po stabilnost gradske vlasti.\n-Očekujem stabilnu koaliciju u Šapcu do kraja mandata. Nastavićemo da vodimo politički program kojim smo osvojili Šapčane, što podrazumeva saradnju i sa ljudima koji nisu deo naše političke organizacije, rekao je Petrović.\nSkupu u Šapcu prisustavovali su i poslanici Miodrag Đidić iz Kruševca i Boško Ristić iz Niša. Oni su ovom prilikom u programskom smislu, akcenat nove opcije stavili na decentralizaciju i izrazili uverenje da će građani Srbije znati da vrednuju ideje i zalaganja novonastalog političkog pokreta.


Predsednik Litvanije: Spremni smo na odgovor Rusije zbog blokade tranzita\nSvet Autor:Beta22. jun. 202223:08\nGitanas Nauseda Foto:EPA-EFE/STEPHANIE LECOCQ\nPredsednik Litvanije Gitanas Nauseda izjavio je da je njegova zemlja spremna na neku vrstu odgovora Rusije, nakon što je Litvanija zabranila tranzit određene robe ka ruskoj eksklavi Kalinjingrad preko svoje teritorije, preneo je CNN.\n„Spremni smo i pripremljeni na neku vrstu neprijateljske akcije od strane Rusije, na isključenje sa sistema BRELL, ili druge akcije“, rekao je Nauseda. BRELL je energetska mreža koju dele Rusija, Belorusija i zemlje Baltika.\nPutinu sve tanji živci: Dosad najdirektnija pretnja Rusije jednoj EU državi\nNauseda je dodao da ne veruje da će Rusija angažovati vojsku protiv Litvanije, jer je ona članica NATO. On je naveo da je blokadom tranzita ka Kalinjingradu Litvanija primenila odluku na nivou EU.\n"Mi smo samo primenili sankcije, koje su donete na nivou EU, i to nema nikakve veze sa bilateralnim odnosima Rusije i Litvanije", rekao je Nauseda.\nOn je dodao da bi bilo dobro da Evropska komisija ruskim vlastima objasni sadržaj sankcija, jer bi to "uklonilo neke tenzije koje se sada javljaju" i da eskalacija tenzija ne koristi ni Litvaniji ni Rusiji.\nRanije danas, portparol Kremlja Dmitrij Peskov izjavio je da Rusija razmatra odgovor na zabranu tranzita. On nije pružio detalje kakve mere Rusija razmatra i dodao da ne postoji tačan vremenski okvir za odgovor Moskve na postupak Litvanije.\nBONUS VIDEO: Kakve su cene u ruskoj zameni za Mekdonalds\nblokadaLitvanijarat u UkrajiniRusijatranzit


Ekonomski i investicioni plan EU za Zapadni Balkan\nBritanija se uzda u zelenu energiju sa morske pučine\nKineski CRBC gradiće Fruškogorski koridor\n« Page1 … Page207 Page208 Page209 Page210 Page211 … Page213 »\nRHE Bistrica – kapacitet čija izgradnja se više ne sme odlagati\nNajveći interes srpske elektroenergetike je izgradnja reverzibilne hidroelektrane Bistrica 2, sa čijim planiranjem se krenulo pre otprilike pola veka. RHE Bistrica 2 će obezbediti ne samo proizvodnju dodatnih količina električne energije već i stabilnost rada elektroenergetskog sistema, mogućnost balansiranja proizvodnje iz vetro i solarnih elektrana, a u krajnjem slučaju smanjiti eventualne potrebe za uvozom električne energije, doneti profit i dodatnu dozu energetske bezbednosti.\nDomaćinski model dekarbonizacije elektroenergetskog sistema u Sloveniji\nTokom narednih deset godina Slovenija planira, slovom i brojem, dodatnih 0 MW iz vetra i 0 MW iz solara na prenosnom sistemu, odnosno ne planira uopšte instalaciju velikih varijabilnih centralizovanih OIE iz vetra i solara. Takođe, ne planiraju varijabilne OIE uopšte na prenosom sistemu. Kreatori naše energetske politike bi trebalo da se zamisle i iskoriste slovenački model kao odličan primer nacionalno orjentisanog pristupa dekarbonizaciji, posebno u sektoru elektroenergetike.\nNi EMS ni EPS nemaju ništa protiv okretanja nacionalne energetike čistijim izvorima energije. Ali, ta tranzicija treba da se dobro isplanira i sprovede uz uvažavanje naših nacionalnih interesa i potreba, kao i mogućnosti našeg energetskog sistema, poručuju iz Elektromreže Srbije, reagujući na navode koji su se pojavili u javnosti, a u kojima se EMS (kao I EPS) pominje u negativnom kontekstu. Ukazujući da je Srbija već ispunila obavezu učešća OIE u bruto finalnoj potrošnji Srbije a da veliki kapacitet OIE ugrožavaju elektroenergetski sistem Srbije, EMS, EPS i snabdevanje potrošača.\nŠta donosi plan EU da „ozeleni” nuklearnu energiju i prirodni gas\nEU želi da nuklearnu energiju i prirodni gas iskoristi u borbi protiv klimatskih promena kao prelazno rešenje, dok traje energetska tranzicija ka čistijim izvorima energije. Od ove dve tehnologije, nuklearna energija je verovatno politički teže pitanje zbog bezbednosti odlaganja radioaktivnog otpada. Svakako ovakav razvoj energetske tranzicije bi u Evropi „otključao“ milijarde evra potencijalnih investicija u nuklearna i postrojejna koje koriste prirodni gas.\nPreporučenom cenom struje Vlada Srbije suspendovala tržište električne energije\nOpredeljujući se da EPS-u preporuči cenu po kojoj će u prvoj polovini 2022. godine privredi prodavati struju Vlada Srbije je sebe zaštitila – niko ne može da joj prebaci da je suspendovala tržište i da je EPS-u naložila da ne poštuje Zakon o zaštiti konkurencije.\nDomaćinski model dekarbonizacije elektroenergetskog… Tokom narednih deset godina Slovenija planira, slovom i brojem, dodatnih…\nKako da EPS ne bude kolaterlana šteta energetske krize Globalna energetska kriza, koja se „krčkala“ poodavno, na vatri energetske…\nMinistarka spoljnih poslova Nemačke Analena Berbok na sastanku sa ruskim ministrom spoljnih poslova Sergejem Lavrovom u Moskvi promenila je stav po pitanju Severnog toka 2 i priznala da je ruski gas potreban Nemačkoj, izjavio je nemački analitičar Aleksandar Rar.\nSrbiji treba nuklearna elektrana\nIEA podržava kanadsku tranziciji ka čistoj energiji\nVelika Britanija suočena sa drugim ovogodišnjim rekordnim poskupljenjem energenata\nTE Ugjlevik 3 ostao bez finansiranja\nNa Zmaju 1 od danas toči GAZPROM\nHidroelektrane na Trebišnjici /HET/ intezivno rade na Gornjim horizontima, najvećem razvojnom projektu u Republici Srpskoj u ovom trenutku. Sa početkom nove građevinske sezone očekuje se da će postati jedno veliko gradilište, izjavio je juče Srni izvršni direktor u tom preduzeću Ilija Tamindžija.\nHrvatska i Švedska najviše su povećale udeo ‘zelene’ energije u ukupnoj potrošnji u 2020. godini, uvelike nadmašivši ciljeve koje je zacrtala Europska komisija, navodi se u izveštaju Evropskog zavoda za statistiku.\nNaučnici razvijaju mašinu koja može da razlikuje 12 tipova plastike\nRazličiti materijali iz kojih se može sastojati plastika dovode do otežavanja reciklaže. Međutim, naučnici iz Danske su razvili kameru koja može da detektuje razlike u 12 tipova plastike. Zahvaljujući ovoj kameri, plastika će moći da bude razdvajana na osnovu hemijskog sastava, što će omogućiti bolje recikliranje, jer omogućava analiziriranje i kategorisanje tipa plastike direktno na traci.\nNajbogatiji čovek azije ulaže 76 milijardi dolara u OIE\nReliance Industries, kompanija najbogatijeg čoveka Azije, Mukeša Ambanija, saopštila je da planira da uloži 76 milijardi dolara u projekte čiste energije, što je dramatično povećanje u odnosu na prethodnu obavezu od 10 milijardi dolara. Cilj kompanije Reliance Industries je da do 2035 godine svoje operacije učini ugljenično neutralnim.\nSkupa struja i renesansa uglja ugrožavaju dekarbonizaciju\nGlobalno poskupljenje i porast potražnje za električnom energijom mogli bi da izazovu još tri godine rasta cena. Iz Međunarodne agencija za energiju upozoravaju da će se zagađenje od proizvodnje električne energije u termoelektranama na ugalj pogoršavati dok se ne pronađu alternative.\nAuspusi izgubili sudski spor\nSud pravde Evropske unije je odbacio optužbe Brisela, Madrida i Pariza da je Evropska komisija postavila previsoke ciljeve za smanjenje emisija štetnih gasova.\nNemačka želi da do 2030 godine proizvodi 80% elektrčne enegije uz pomoć obnovljivih izvora. Ministar za zaštitu klime Nemačke je nazvao ovo obećanje gigantskim zadatkom s obzirom na povećavanje potrošnje električne energije iz godine u godinu. Ova država postepeno gasi svoje nuklearne elektrane i želi da svoju energetsku tranziciju što bezbolnije prebrodi upotrebom prirodnog gasa, što je naišlo na žestoku kritiku ekologa.\nKina i Rusija u trci za kritičnim mineralima u Africi\nI pored požara ugljeni bageri u RB Kolubara rade bez zastoja\nGas iz gasovoda zeleniji od gasa iz LNG-a\nDOSIJE: Država decenijama subvencionisala račune za struju KAP-a\nEPS dematuje optužbe DS-a o ceni bagera za kop Radljevo\nPoruka za MRE: poslušajte argumente EMS-a, EPS-a, AERS-a i SANU\nSve veća potražnja za trskom\nIsključivu odgovornost za trenutno nerešeno stanje na severu Kosova i Metohije snose vlasti privremenih institucija u Prištini, koje uporno odbijaju da izdaju licencu za snabdevanje strujom kompaniji Elektrosever, čime direktno krše sporazume iz oblasti energetike postignute 2013. i 2015. godine u okviru dijaloga Beograda i Prištine, kaže Petar Petković, direktor Kancelarije za Kosovo i Metohiju.\nSistem koji prepoznaje pokrete ruku\nIstraživači razvijaju novu tehnologiju pomoću veb kamere računara i programa koja koristi pokrete rukama za lakse, brže i jednostavnije izvršavanje komandi na računarima.\nNa listi predviđanja za 2022. Godinu, analitičari iz Goldman Saksa su poručili da će Bitkoin „najverovatnije“ vremenom imati veći udeo. Kako vremenom digitalna sredstva budu sve više prihvaćena, Bitkoin će preuzeti tržišni udeo zlatu.\nNaftaški podstrek IT zajednici\nNIS i ICT Hub pokrenuli platformu za inovacije TechEngine sa ciljem okupljanja i podrške domaćoj IT zajednici. Na onlajn događaju povodom pokretanja novog projekta postavljena su dva konkretna zadatka iz oblasti naftne industrije: kako je moguće automatizovati interpretacije geohemijskih podataka i kako unaprediti i automatizovati očitavanje analognih instrumenata u rafineriji nafte.\nRuska sajbergrupa napala australijsku elektro mrežu\nNapad hakera na elektrodistribucijsku mrežu u Kvinslendu u Australiji minulog vikenda izvela je jedna od najpoznatijih sajberbandi sa ruskog govornog područja. Prvobitno se sumnjalo da su hakeri iz Kine\nZaboravljanje kao oblik učenja\nJod iz pustinjske prašine uništava ozon\nNanočestice za skladištenje vodonika\nPrimati protiv kobri: Kako je naš predak izgradio otpornost na otrov\nGlobalna energetska kriza, koja se „krčkala“ poodavno, na vatri energetske tranzicije koju celom svetu nameću, naravno, bogate – moćne države i još moćnije multinacionalne kompanije, izbila je na „krilima“ pandemijskog ekonomskog oporavka. O tome šta nam je činiti, sa EPS-om, za EPS i elektroenergetski sektor Srbije u današnjoj „Energiji Sputnjika“ Jelica Putniković razgovara sa Željkom Markovićem, liderom za sektor energetike i resursa u Deloitte Srbija.\nEnergetska kriza u žiži svetske javnosti 2021. godine\nDa li ideologiju zelenih bogati koriste da bi ostali bogati, sve na račun siromašnih?


Milijardu dinara bespovratno: Ministarstvo raspisalo javni poziv preduzetnicima - Biz - B92.net\nBeograd -- Ministarstvo privrede raspisalo je danas dva javna poziva na osnovu kojih æe privrednim subjektima biti na raspolaganju milijardu dinara bespovratno.\nIzvor: Tanjug ponedeljak, 3.02.2020. | 16:57 -> 17:10\nRaspisani su javni pozivi za podsticanje preduzetništva kroz razvojne projekte i za poèetnike u poslovanju, koji æe biti otvoreni dok se raspoloživa sredstva ne utroše, a najkasnije do 31. decembra 2020. godine, saopštilo je Ministarstvo privrede.\nReè je o kombinaciji granta koji èini do 20 odsto investicije, odnosno do 30 odsto za privredne subjekte koji pripadaju èetvrtoj grupi razvijenosti i povoljnih kredita Fonda za razvoj.\nZa poèetnike u poslovanju ministarstvo je obezbedilo 150 miliona dinara bespovratnih sredstava. Program je, takoðe, kombinacija granta koji može èiniti 30 odsto investicije, odnosno do 40 odsto ukupne investicije za firme iz nerazvijenih lokalnih samouprava, dok æe se preostali iznos finansirati iz kredita Fonda.\nInaèe, Ministarstvo privrede je u budžetu za 2020. godinu obezbedilo tri milijarde dinara za tri programa - za razvojne projekte, za poèetnike u poslovanju i nabavku opreme. Programom podrške malim i srednjim preduzeæima za nabavku nove opreme u 2020. godini, ministarstvo je obezbedilo èak dve milijarde dinara za bespovratna sredstva, a javni poziv za partnere u sufinansiranju odnosno banke i lizing kompanije objavljen je prošle nedelje.\nMinistarstvo æe po okonèanju izbora partnera i potpisivanja ugovora raspisati i javni poziv za mikro, mala i srednja preduzeæa, preduzetnike i zadruge, za dodelu bespovratne pomoæi.\nProgram koji se sprovodi u saradnji sa Razvojnom agencijom Srbije i odabranim poslovnim bankama i lizing kompanijama je koncipiran tako da grant može èiniti 25 odsto neto vrednosti opreme, 70 odsto te vrednosti finansiraju partneri kreditom ili lizingom, dok preostalih pet odsto èini uèešæe samog preduzeæa.


O nama - O&M Inženjering\n+381 23 3533804\nServis, održavanje i rezervni delovi\nTehnološke linije i oprema\nO&M Inženjering Group je osnovana 2006. godine, sa sedištem u industrijskoj zoni „Jugoistok – Ečka“ u Zrenjaninu. Kompanija danas ima preko 120 zaposlenih, sa tendencijom konstantnog povećanja tog broja. Poslujemo ne samo u Srbiji i regionu, već sa ponosom ističemo da konkurentski nastupamo na teritoriji čitave Evrope, a od nedavno i u Severnoj Americi. U 2021.godini, izgradili smo novi proizvodni objekat opremljen najsavremenijim robotizovanim mašinama za proizvodnju procesne opreme.\nO&M Inženjering Group je vodeća regionalna kompanija u projektovanju, proizvodnji, montaži, puštanju u rad i održavanju procesne opreme u industriji hrane za ljude i životinje, veštačkog đubriva, hemijskoj i farmaceutskoj industriji, industriji građevinskog materijala, skladištenja sirovina i obnovljivih izvora energije, peletiranju drveta i agro peleta, silosno skladištnih kapaciteta….\nIz naših inženjersko-proizvodnih kapaciteta u Zrenjaninu permanentno izlaze tehnička rešenja, kako za kompletne fabričke sisteme, tako i za pojedine delove sistema, proizvodnih linija i opreme po sistemu „ključ u ruke“.\nProjektovanje i proizvodnja procesne opreme sa garantovanim tehničko – tehnološkim performansama. Projektovanje sistem korišćenjem najsavremenijih softverskih rešenja u oblasti tehnike i tehnologije. Proizvodnja sa savremenim CNC mašinama, kvalitetna završna obrada i bojenje vrhunskim bojama i zaštitama, procesna i završna kontrola kao garancija izlaznog kvaliteta. Ugradnja pažljivo odabranih i visokokvalitetnih komponenti iz našeg proizvodnog programa, svrstavaju našu procesnu opremu i tehnička rešenja u rang sa najkvalitetnijim inostranim rešenjima. Permanentan razvoj nove opreme u skladu sa najnovijim svetskim dostignućima u oblasti tehnike, tehnologije i ekologije.\nNAUČNO – TEHNIČKA SARADNJA\nSavremeni zahtevi u oblasti proizvodnje sa aspekta higijene, ekologije, povećanja proizvodnih kapaciteta, potpune kontrole procesa, kao i smanjena količina potrošne energije, podstakli su saradnju i zvanična partnerstva sa vodećim svetskim brendovima u proizvodnji procesne opreme, kao i saradnju sa domaćim i inostranim naučno- stručnim ustanovama iz ovih oblasti, a u cilju obezbeđenja maksimalnog kvaliteta za naše investitore.\nEkskluzivno servis partnerstvo u i van garantnog roka za procesnu opremu renomiranih svetskih proizvođača. Mogućnost brze isporuke originalnih rezervnih delova prema specifičnim zahtevima procesne opreme.\nKontaktirajte nas na +381 23 3533804\nO&M Inženjering Group je osnovana 2006. godine, sa sedištem u industrijskoj zoni Jugoistok u Zrenjaninu, Srbija.\nO&M Inženjering Group je osnovana 2006. godine,\nsa sedištem u industrijskoj zoni „Jugoistok – Ečka“ u Zrenjaninu.\nDr Djordja Radića 8\n23 000 Zrenjanin, Srbija\nTel/fax: +381 (0) 23 35 33 804, 35 33 805\n+381 (0) 23 35 33 806, 35 33 807\ne-mail : office@ominzenjering.com\n© 2021 Sva prava zadržana O&M INŽENJERING


KONFERENCIJA U MINHENU: Pens o savezništvu SAD i EU, Lavrov o stvaranju post-zapadnog svjetskog poretka - GlobalCir\nAmerički potpredsjednik Majk Pens (Mike Pence) poručio je evropskim liderima na Konferenciji o bezbjednosti u Minhenu da su “SAD sada i uvijek će biti vaš najveći saveznik”. U nastojanju da umanji strahovanja oko privrženosti Trampove administracije transantlatskim odnosima, Pens je istakao da su “trajne veze” između SAD i Evrope izgrađene ne samo na “snazi oružja” već i zajedničkim vrijednostima i principima “koje njegujemo: sloboda, demokratija, pravda i vladavina zakona”.\nOn je dodao da donosi poruku od predsjednika Trampa: “SAD snažno podržavaju NATO” i bit će “nepokolebljive” u svojoj posvećenosti transatlantskim institucijama kao što je ovaj vojni savez.\nIstovremeno, Pens je ponovio zahtjev Donalda Trampa evropskim saveznicima da podijele finansijski teret, upozoravajući da samo pet članica NATO odvaja dogovorenih dva odsto svog bruto društvenog proizvoda za odbranu, što je dogovoreno 2014, napomenuvši da mnogi “nisu na jasnom ili uvjerljivom putu” ka tom cilju, prenosi Rojters.\n“Vrijeme je da urade više”, kazao je Pens. “SAD će biti snažne – snažnije nego ikada dosada”, istakao je američki potpredsednik dodajući da Vašington planira veća izdvajanja za svoju vojsku.\nOn je, takođe, rekao da Rusija mora da poštuje sporazum iz Minska iz 2015. i doprinese deeskalaciji nasilja na istoku Ukrajine.\n“SAD će nastaviti da smatraju Rusiju odgovornom, čak i ako tražimo nove mogućnosti za saradnju, a kao što znate predsjednik Tramp smatra da se one mogu naći”, istakao je Pens.\nIstovremeno, ruski ministar inostranih poslova je, nekoliko sati nakon Pensovog govora, u izlaganju na Minhenskoj konferenciji odbacio kritike na račun Moskve za umiješanost u sukobe u Ukrajini.\nOn je optužio vlasti u Kijevu da neispunjavanje preuzetih obaveza iz Minskog sporazuma. Prema njegovom mišljenju, stavovi zapadnih zvaničnika o sukobima u Ukrajini odražavaju hladnoratovski način razmišljanja koji, kako je rekao Lavrov, i dalje istrajava na Zapadu.\nKonstantin Kosačov, predsjednik Komiteta Senata Rusije za spoljne poslove, okvalifikova je izlaganje Majka Pensa kao “razočaravajuće”. Iz njega proizilazi da je “jedino Rusija odgovorna za sprovođenje Minskog sporazuma”, naglasio je Kosačov.\nOn je u veoma kratkom saopštenju ponovio optužbe Rusije da je širenje NATO na istok – primivši u članstvo pojedine bivše sovjetske republike i zemlje nekadašnjeg Varšavskog pakta – stvorilo tenzije u Evropi. Opisao je NATO kao „instituciju Hladnog rata”, čije je širenje vodilo ka napetostima bez presedana u Evropi u proteklih 30 godina.\nRuski ministar smatra da je „okončan poredak ustanovljen poslije Hladnog rata”, izražavajući nadu da će se “odgovorni lideri” opredijeliti za stvaranje “demokratskog i pravednog poretka – ako želite, možete ga nazvati post-zapadni svjetski poredak”.\nLavrov je govorio deset godina nakon što je Vladimir Putin iskoristio Konferenciju u Minhenu da osudi SAD kao “opasnog hegemona” koji ignoriše državne granice, krši međunarodno pravo “gurajući svijet u ambis stalnih sukoba”.\nPonavaljući kritike Kremlja na račun Zapada i njegove vojne alijanse, Lavrov je istovremeno pozvao na obnavljanje vojne saradnje Rusije i NATO, ističuči da Moskva želi odnose sa SAD koji će biti “pragmatični”, uz uzajamno poštovanje i priznavanje zajedničke odgovornosti za globalnu stabilnost.\nOn je dodao da su sadašnji, veoma opterećeni odnosi između dve zemlje “neprirodni”, te da imaju veliki potencijal za saradnju.\nPens ublažava strahovanja evropskih saveznika\nU prvom značajnom spoljnopolitičkom obraćanju u ime administracije predsjednika Donalda Trampa, Pens nastoji da ublaži zabrinutost stranih diplomata i bezbjednosnih zvaničnika da bi Tramp mogao da pribjegne izolacionizmu u spoljnoj politici, oslabi veze sa Evropom, povuče ili umanji podršku NATO i žrtvuje interese zemalja od Ukrajine do zapadne Evrope zarad normalizacije odnosa sa Rusijom, ocijenila je agencija AP.\nOva strahovanja su pojačana nakon Trampovih komentara u kojima je izražavao simpatije za izlazak Britanije iz EU, kvalifikacijama da je NATO “zastario”, do pohvala na račun ruskog predsjednika Vladimira Putina i nagovještaja da bi mogao da ukine sankcije Moskvi uvedene zbog njenih poteza u Ukrajini.\nPens je pomenuo dva primjera koji potvrđuju historijsku bliskost SAD i Evrope. Naveo je da je imao prilike da se uvjeri u sivilo komunističke Istočne Njemačke tokom Hladnog rata. Ponovo je putovao u Njemačku nakon terorističkih napada na SAD 11. septembra 2001. vidjevši mnoštvo cvijeća i druge znake žaljenja zbog žrtava i solidarnosti sa američkim narodom.\n“Evropa je tada bila uz SAD”, istakao je Pens dodajući da će “američki narod biti zahvalan zauvijek”.\nPens je govorio odmah nakon njemačke kancelarke Angele Merkel koja je najavila da će njena zemlja povećati izdvajanja za odbranu u skladu sa dogovorom iz 2014.\nOna je ukazala na potrebu da se očuvaju i ojačaju multilateralne strukture kao što su Evropska unija, NATO i Ujedinjene nacije.\n“Svi ćemo biti jači ako zajedno djelujemo”, kazala je nemačka kancelarka dodavši da multilateralne strukture na mnogim mjestima “nisu dovoljno efikasne”.\nMerkel je, takođe, poručila da je važno sarađivati sa Rusijom u borbi protiv terorizma, ali da zapadne države moraju da zaštite princip teritorijalnog integriteta, nazvavši ga postulatom svjetskog poretka nakon Drugog svjetskog rata. Ona smatra da je potrebno da NATO ojača svoje istočno krilo zbog miješanja Rusije u Ukrajini.


Ekološka pobuna protiv malih hidoelektrana na Staroj planini\nHome / Ekologija / Ekološka pobuna protiv malih hidoelektrana na Staroj planini\n7. Avgusta 2019. AdminLeave a Comment on Ekološka pobuna protiv malih hidoelektrana na Staroj planini\nPrva u nizu protestnih skupova lokalnog stanovništva i ekoloških aktivista iz svih krajeva zemlje protiv malih hidorelektrana (MHE) na Staroj planini održana je 21. jula. Ovi neformalni skupovi su organizovani od strane Saveza mesnih zajednica Stare planine i drugih organizacija širom Srbije.\nNarod se okupio u knjaževačkom selu Janja i pirotskim selima Temska, Topli Do i Rudinje kako bi, po njihovim rečima, poslednji put upozorili nadležne institucije da zaustave „ludilo“ koje sa sobom stvaraju male hidroelektrane. Nepojmljivo je da u okviru zaštićenih područja nadležne institucije odobravaju ovakve razorne aktivnosti.\nPrema Arhuskoj konvenciji koju je Republika Srbija potpisala i ratifikovala lokalno stanovništvo ima pravo uvida i odlučivanja u vezi svih pitanja vezanih za životnu sredinu. U skladu sa time, a s obzirom da nadležne institucije Republike Srbije već više od dve godine ignorišu „stihiju“ izgradnje malih hidroelektrana i dopuštaju izdavanje dozvola za izgradnju, u mnogim slučajevima kršeći sopstvene zakone, narod na Staroj planini primoran je da proglasi ekološku pobunu na ovom području.\nPobuna podrazumeva pokretanje redovnih straža i podizanje borbene gotovosti među narodom kako bi fizički zaustavili investitore da realizuju svoje, po prirodu i stanovništvo, pogubne planove.\nNarod na području Stare planine već decenijama je ugrožen zbog izrazite depopulacije, emigracije, nemaštine, nezaposlenost i nedostatka investicija. Ističu da je žalosno što od svoje države ne mogu da uživaju ni zaštitu i pravo na odlučivanje o svojem najvažnijem životnom resursu – vodi.\nUstavom Republike Srbije narodu je zagarantovano pravo na zdravu životnu sredinu, dok sa druge strane pojedine državne institucije svojim aktivnostima vezanim za male hidroelektrane i zapostavljanje lokalne populacije zapravo krše naš Ustav. Okupljeni meštani sa Stare planine tvrde da ovom pobunom brane najviši pravni akt Republike Srbije i pozivaju nadležne da ovo ne shvate kao pretnju, već kao poslednju opomenu i vapaj naroda za svoj biološki opstanak. Ljudi su raspoloženi za sastanke, razgovor i pronalaženje rešenja ovog problema, ali ne na štetu naroda, reka i biodiverziteta, naglašavajući da je njihov osnovni zahtev potpuna zabrana malih hidroelektrana na Staroj planini.\nRecikliraj i zaradi na Lovefestu


Kampanja uoči govora o stanju nacije\nAmerički predsednik Barak Obama boravio je danas u Finiksu u Arizoni, gde je govorio o seriji predloga koje planira da predstavi u svom redovnom godišnjem govoru o stanju nacije kasnije ovog meseca na Kapitol Hilu.\nObama se tokom današnjeg govora u jednoj srednjoj školi u Finiksu fokusirao na svoje planove da pomogne što većem broju građana SAD da kupe stan ili kuću, ali i o načinima da visoko obrazovanje bude pristupačnije.\nObama je juče posetio Detroit, srce američke automobilske industrije, gde je podsetio na odluku svoje administracije iz 2009. da pruži kredit u iznosu od više milijardi dolara kompanijama Krajsler i Dženeral Motors, koje su tada bile na ivici bankrostva, usled usporavanja globalne ekonomije.\nPredsednik je istakao da je spasavanje automobilske industrije prošlog meseca zvanično okončano, a da su kompanije vratile svaki uloženi cent poreskim obveznicima. Cilj Obaminih govora je da se pokaže kontrast izmedju njega i republikanaca koji, posle novembarskih izbora, kontrolišu oba doma Kongresa.


Vesti online / Vesti / Ekonomija / Još uvek nije odlučeno gde će se graditi fabrika Folksvagena\nJoš uvek nije odlučeno gde će se graditi fabrika Folksvagena\nFolksvagen još nije odlučio gde će u istočnoj Evropi graditi fabriku automobila. U fazi su definisanja potrebnih zahteva i istraživanja potencijalnih lokacija.\n"Folksvagen" ukrajinski pogon seli u Srbiju?\nEKONOMIJA "Novosti": "Folksvagen" ipak izabrao Srbiju ispred Bugarske?\nEKONOMIJA Šib: Dolazak Folksvagena bio bi sjajna stvar za Srbiju


Dik Marti: Tajni zatvori američke CIA-e bili u Poljskoj i Rumuniji\nEvropski parlamentarac, švajcarski senator Dik Marti, tvrdi da je njegova istraga utvrdila da je američka Centralna obaveštajna agencija (CIA) imala tajne zatvore u Poljskoj i Rumuniji u kojima su agenti ispitivali ključne pritvorenike osumnjičene za terorizam.\nCIA je, po rečima Martija, za to imala odobrenje lidera Poljske i Rumunije.\nSenator Marti je u izveštaju koji je prezentovao Savetu Evrope, naveo da je, mada su lideri dve istočnoevropske zemlje znali za postojanje tih zatvora, tim objektima direktno i ekskluzivno rukovodila CIA.\nU pomenutom izveštaju se navodi da su zatvori u Poljskoj i Rumuniji radili počev od 2003.godine, u skladu sa specijalnim programom pokrenutim nakon terorističkih napada na SAD, 11. septembra 2001. Marti je pokazao evidenciju o tajnim letovima za Poljsku kao dokaz o velikoj ulozi koju je te zemlje imala u realizaciji pomenutog programa. U septembru, predsednik Buš je priznao postojanje tajnih zatvora, ali je istakao da su, u tom momentu, bili prazni.\nPoljska poriče da su kod nje bili tajni zatvori CIA\nPoljska je danas demantovala optužbe iz najnovijeg izveštaja Saveta Evrope da su u Poljskoj bili tajni zatvori CIA, a da im je blagoslov dao lično tadašnji predsednik Aleksandar Kvašnjevski.\n"Nije bilo tajnih zatvora u Poljskoj. Čekamo na konkretnije detalje iz tog izveštaja. Senator Dik Marti je i do sada iznosio tvrdnje tog tipa ali one se nikada nisu potvrdile", kazao je ortparol poljskog ministarstva spoljnih poslova Robert Šanjavski.\n"Saradjujemo vrlo tesno sa SAD i na obavestajnom planu. Ali tajnih zatvora u Poljskoj nije bilo, zato ne može da se tvrdi da sam nešto odobrio", rekao je bivši predsednik Kvašnjevski.\nOn je dodao da današnji izveštaj Saveta Evrope o tajnim zatvorima ne donosi ništa novo.\nU aferu tajnih zatvora, u kojima je CIA saslušavala osumnjičene za terorizam, umešane su prema tvrdnjama novog izveštaja, pored Poljske i Rumunije gde su navodno bili zatvori, još i Velika Britanija, Nemačka, Italija, Švedska, BiH, Makedonija, Turska, Španija, Kipar, Irska, Grčka i Portugalija.


Pozajmljivanje knjiga uz mere prevencije – RADIO TELEVIZIJA BOR\nPozajmljivanje knjiga uz mere prevencije\nBOR – Narodna biblioteka u Boru tokom vanrednog stanja u Srbiji nije radila sa korisnicima. Pošto su se stekli određeni uslovi, Borani će u buduće moći da pozajmljuju knjige, ali po novim pravilima, odnosno uz stroge mere prevencije.\n„Narodna biblioteka Bor počeće da radi sa korisnicima od ponedeljka 11. maja, radnim danima tokom prepodneva od 7 do 15 sati. U cilju zaštite korisnika, zaposlenih i građe biblioteke, primenjivaćemo mere zaštite koje podrazumevaju da čitaonica do daljeg neće raditi, korisnici neće imati direktan pristup fondovima, odnosno knjigama, već će moći da iznajme samo građu koju su prethodnog dana naručili telefonom ili mejlom. Ulaziće u biblioteku jedan po jedan uz obavezno korišćenje zaštitne maske i rukavica. Knjige koje korisnici budu vraćali u biblioteku neće biti odmah dostupne narednom korisniku, već će biti ostavljene u takozvani karantin dok ne istekne vreme potrebno da se mogu smatrati bezbedim za dalju upotrebu“, kaže Vesna Tešović direktor Narodne biblioteke Bor.\nZa preuzimanje knjiga, obavezna je članska karta, a korisnik može da pozajmi najviše tri knjige po članskoj karti. Svim članovima Narodne biblioteke Bor kojima do 15. marta 2020. godine nije istekla članarina i koji pre uvođenja vanrednog stanja nisu dugovali knjige biblioteci, važenje članstva će biti produženo za dva meseca.\nTags: biblioteka, knjige, mere, Narodna biblioteka Bor, otvaranje, Rad\nPrevious Borska biblioteka još uvek zatvorena za korisnike\nNext U Muzeju rudarstva i metalurgije završena zamena stolarije


Dosta je bilo:Šta kvalifikuje vozača, prodavačicu i vlasnika kafane za odgvorne funkcije?\nPokret „Dosta je bilo“ Saša Radulović pokrenuo je akciju „Biografije na sunce! Kakvo iskustvo i znanje imaju Vučićevi kadrovi“, kojim od Vlade Srbje traže da objavi biografije 160 republičkih funkcionera kako bi javnost izmedu ostalog saznala šta je kvalifikovalo bivšeg vozača, prodavačicu tekstila ili vlasnika kafane za odgovrne položaje koje zauzimaju.\n„Da li se vlast plaši da javno objavi kojim znanjem i iskustvom raspolažu funkcioneri koji upravljaju stotinama milijardi godišnje u Fondu PIO, Republičkom fondu za zdravstveno osiguranje ili Nacionalnoj službi za zapošljavanje?“, navodi Pokret u saopštenju i pita šta je navedeno u biografiji premijerovog bivšeg vozača Dejana Matića da je izabran u Upravni odbor Agencije za privredne registre.\n„Javnost treba da zna i šta piše u biografiji mladog apsolventa iz Bora, funkcionera SNS, koga je Vlada nedavno imenovala da zastupa državni kapital u RTB Bor?“, navodi se u saoštenju pokreta na čijem čelu je bivši ministar privrede i dodaje da javnost treba da zna biografije „Vučićevih drugara i poslovnih partnera“ iz Jugoimport SDPR i Elektromreže Srbije.\nPokret „Dosta je bilo“ zato, kako se navodi u saopštenju, postavlja i pitanje da li je dovoljno biti Vučićev kum pa rukovoditi energetskim sektorom Srbije, bez minimalnih kvalifikacija.\nAkcijom Pokret traži i biografije članova Nadzornog odobra Galenika AD kako bi se utvrdilo da li je Vlada prilikom odlučivanja o članovima znala da je kandidatkinja iz SNS radno iskustvo stekla kao prodavačica u butiku tekstilne robe.\n„Da li je za izbor na mesto predsednika Nadzornog odbora Pošte Srbije kriterijum biti supruga ministra ili za člana NO Službeni glasnik biti sestra narodne poslanice? Da li su fotelje u Srbijašumama, Putevima Srbije i Emisionoj tehnici i vezama rezervisane samo za poslanike vladajuće koalicije, a članstvo u Upravnom odboru Agencije za privatizaciju za vlasnika kafane“, navodi pokret.\nPokret navodi da se zalaže za politiku potpune transparentnosti rada u javnom sektoru i zato zahteva da se na sajtovima državnih institucija i javnih preduzeća objave sve poslovne biografije funkcionera, sistematizacija radnih mesta i ko ih i sa kakvim učinkom popunjava.\nTakodje, u saopštenju se navodi da Pokret zahteva da se javno objavljuju i sve transakcije svih javnih finansija, svakog meseca za prethodni mesec jer „samo je potpuna transparentnost rada garancija iskorenjivanja korupcije i brana partokratskim interesima“.\nRaduovićev pokret zatražio je podatke za rukovodioce u sledećim preduzećima, organizacijama i institucijama : Srbijagas, Elektromreža Srbije, Transnafta, Srbijašume, Srbijavode, Zavod za udžbenike, Beograd na vodi, Putevi Srbije, Pošte Srbije, JP za skloništa, Skijališta Srbije, Jugoimport SDPR.\nTražene su i biografije rukovodilaca u Nacionalnoj službi za zapošljavanje, Agenciji za osiguranje i finansiranje izvoza, Agenciji za zaštitu od jonizujućeg zračenja i nuklearnu sigurnost, Fondu PIO, Odboru urednika pravno-informacionog sistema RS, ministarstvima odbrane i regionalnog razvoja i lokalne samouprave, Emisione tehnike i veza.\nPrema navodima Pokreta javnost treba da zna biografije odgovrnih ljudi u Aerodromu Nikola Tesla, Galenici ad, Turističkoj organizaciji Srbije, Skupštini društva Al Ravafed, Savetu Akcionarskog fonda, Agenciji za privatizaciju, Agenciji za privredne registre, domovima učenika Jelica Milovanović i srednje PTT škole, Kliničkog centra Srbije, Republičkog fonda za zdravstveno osiguranje, Građevinskoj direkciji Srbije, Industrije za preradu Majdanpek, Skupštine RTB Bor, Kancelarije za pomoć i obnovu poplavljenih područja Vlade RS i Koridora Srbija.


Zoran Gajić za RTS: Vanji Grbiću su vrata uvek otvorena – Sport\n21. октобра 2020. 1:25 AM\nZoran Gajić za RTS: Vanji Grbiću su vrata uvek otvorena\nNovi predsednik odbojkaškog saveza Srbije Zoran Gajić bio je gost u Dnevniku RTS-a i govorio o planovima za rad u srpskoj odbojci.\n“Pre svega su planovi da se nastavi dalje učešće naših nacionalnih selekcija na svim takmičenjima i da zadržimo što je moguće viši takmičarski nivo. Isto tako moramo da imamo više sluha za naše regionalne saveze i za odbojku u unutrašnjosti Srbije. Što se tiče samog servisiranja nacionalnih selekcija zaista je sitacija dosta dobra. Nikada država nije bolje pomagala vrhunski sport. Budžeti saveza su sasvim solidni za servisiranje reprezentacije. Ali, za drugi deo priče potrebna su još dva sponzora, za razvoj lige i za razvoj odbojke u unutrašnjosti”, rekao je novi predsednik OSS.\nNa pitanje kakav je njegov status u Azerbejdžanu, gde radi kao trener, Gajić je rekao: “Svi u klubu su pozdravili moj izbor i dozvolili mi da se maksimalno posvetim radu u odbojkaškom savezu”.\nUpitan kako kometariše izjavu Vanje Grbića da se povlači iz srpske odbojke rekao je: “Ja sam ranije govorio da ne doživljavam Vladimira kao protivnika, to su bila dva koncepta. Ne doživljavam ništa lično, on je imao malo emotivniji nastup, ali mi sportisti smo takvi ljudi, sa nama uopšte nije lako. Ja ne smatram da je Vanja gubitnik i moja vrata su za njega uvek otvorena”.


Vlada Srbije ne zna gde je Mladić – Nadlanu.com\nVlada Srbije ne zna gde je Mladić\nBEOGRAD, 9. decembra 2010. (Beta) – Predsednik Srbije Boris Tadić ponovio je u četvrtak da srpska vlada ne zna gde je ratni komandant Vojske Republike Srpske Ratko Mladić i da bi, da se zna njegova lokacija, on odmah bio uhapšen i izručen haškom tribunalu.\nPovodom depeše nekadašnjeg španskog ambasadora iz Beograda, objavljene na sajtu Vikiliksa, u kojoj se navodi da je Vlada Srbije 2008. godine znala gde je Mladić, Tadić je novinarima u Palati Srbija rekao da Vlada na čijem je čelu Mirko Cvetković to nije znala.\nOn je, međutim, podsetio da je Cvetković na čelo srpske vlade došao u drugoj polovini te godine, a da je ranije premijer bio Vojislav Koštunica.\nPredsednik je podsetio da je, mesec dana nakon formiranja aktuelne Vlade, uhapšen haški optuženik Radovan Karadžić, što je bio događaj koji je izazvao nasilne demonstracije, napade na novinare i policiju i smrt jednog učesnika protesta.\nOn je ocenio da je Vlada tada najbolje pokazala da je spremna da izvrši svoje obaveze i da bi isto učinila kada bi, u ovom trenutku, imala informacije o Mladiću.


Vučić: Rešenje za KiM mora biti "nešto između" - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Rešenje za KiM mora biti "nešto između"\n7 87 380 2660\nĐurić: Prištini bolјe da pošalјu Briselski sporazum, ne može se tenkom u UN\nVučić: Rešenje za KiM mora biti "nešto između"\n16.jul 2019. Izvor: Tanjug\nPredsednik Aleksandar Vučić izjavio je danas da francuski predsednik Emanuel Makron razume težinu problema kad je reč o Kosovu i Metohiji i da se stvari ne mogu rešavati tako što niko ni od čega neće da odstupa.\n"Ja sam tražio podršku od njega da razume da to ne može da bude rešeno onako kako bi svako od nas želeo, nego da to mora da bude nešto između", napomenuo je Vučić.\nOn je dodao da to razume i svaki Srbin i svaki Albanac, ali da se često "pravimo blesavi" i nipodaštavamo želјe i zahteve one druge strane.\n"Kompromis nije slabost, već snaga", istakao je Vučić dodajući da će se uvek zalagati za stvarni kompromis, a ne za predaju i odustajanje.\nKako je naveo, ako budemo mogli ići ćemo tim smerom, a ako ne, neke druge generacije će to učiniti, ali da ne želimo da živimo u strahu od ratova i sukoba.\n"Ljudi pitaju zašto kupujemo oružje. Pa, kupujemo oružje da nas niko ne bi napao. Ako vide da je Srbija ''gnjila jabuka'', svako će je sa lakoćom uzeti, ako vide da je to ''tvrd orah'', onda nije lako da je slomite", zaklјučio je Vučić.\nVučić: Nastavak Berlina najverovatnije u septembru\nPredsednik Aleksandar Vučić izjavio je danas da će se sledeći sastanak Beograda i Prištine u organizaciji francuskog predsednika Emanuela Makrona najverovatnije desiti u septembru.\n"Verujem da će neka vrsta nastavka Berlina, odnosno Pariz, biti u septembru", rekao je Vučić novinarima na Kalemegdanu, nakon što se zajedno sa predsednikom Makronom sastao sa mladima iz regiona.\nVučić je rekao da je potrebno vreme da se o nekim stvarima govori.\n"Mrzim da prebacujem krivicu na drugu stranu, hajde da sačekamo da velike sile urade svoje stvari, pa ćemo mi onda videti šta je naše", rekao je Vučić.\nMakron, koji boravi u zvaničnoj poseti Srbiji, juče je na konferenciji za novinare najavio da će održati specijalni sastanak sa rukovodstvom Beograda, Prištine i kancelarkom Merkel, s cilјem da se omogući postizanje sporazuma.\nĐurić: Sa Srbijom se ne razgovara jezikom ucena\nDirektor Kancelarije za Kosovo i Metohiju Marko Đurić poručio je danas u Briselu da se sa Srbijom ne razgovara jezikom ucena i ultimatuma ...\nVučić: Beograd ne zna ništa o "završnom sporazumu",EU ne demantuje Hotija\nPredsednik Srbije Aleksandar Vučić izjavio je danas da je bio iznenađen izjavom premijera privremenih kosovskih institucija Avdulaha Hotija da je u Briselu počelo pisanje završnog sporazuma ...\nĐurić upoznao Harčenka sa tokom dijaloga Beograda i Prištine\nDirektor Kancelarije za Kosovo i Metohiju Marko Đurić razgovarao je danas sa ambasadorom Ruske Federacije u Republici Srbiji Aleksandrom Bocan Harčenkom o političko-bezbednosnoj situaciji u našoj južnoj pokrajini ...\nĐurić: Prištini bolje da pošalju Briselski sporazum, ne može se tenkom u UN\nPojedine NATO zemlje se takmiče oko toga ko će više oružja i boljeg oružja da isporuči Prištini. Gospodo ako hoćete da pomognete Albancima na Kosovu i Metohiji ...


U dokumentu Ministarstva pod nazivom Analiza konsolidovane javne potrošnje za prošlu godinu, navodi se da je pandemija virusa COVID-19 i njen uticaj na ekonomske tokove, u najvećoj mjeri opredijelila kretanje javnih finansija\n„Značajan pad javnih prihoda uzrokovan padom ekonomske aktivnosti i pritisak na potrošnju usljed potrebe dodatnog finansiranja zdravstvenog sistema kao i sprovođenje socio-ekonomskih mjera pomoći građanima i privredi, rezultirali su rastom deficita javne potrošnje na najveći nivo od sticanja nezavisnosti“, navodi se u dokumentu.\n„U odnosu na planirane, prihodi su manji 69,4 miliona ili 3,6 odsto, dok je u odnosu na naplaćene u 2019. godini, naplata prihoda manja 282,2 miliona ili 13,1 odsto, kao posljedica značajnog smanjenja ekonomske aktivnosti uzrokovane pandemijom virusa COVID-19“, precizira se u dokumentu.\n„U odnosu na planirane manji su 3,5 miliona. Lokalni prihodi su, između ostalog, znatno smanjeni usljed predloženog seta mjera za ublažavanje negativnih uticaja pandemije virusa COVID-19“, objasnili su iz Ministarstva.\n„U prošloj godini zabilježen je deficit lokalne samouprave u iznosu od 38,5 miliona eura“, kazali su iz Ministarstva.\nIzdaci budžeta su iznosili 2,06 milijardi eura ili 48,2 odsto BDP-a, što je u odnosu na 2019. godinu više za 33,2 miliona ili 1,6 odsto, dok su u odnosu na planirane viši 20,9 miliona ili jedan odsto. “Budžetska potrošnja je uvećana prevashodno usljed potrebe za dodatnim finansiranjem zdravstvenog sistema u periodu pandemije, kao i finansiranja tri paketa socio-ekonomskih mjera usmjerenih na suzbijanje negativnih efekata pandemije i pomoć građanima i privredi”, zaključuje se u dokumentu.\nMinistarstvo finansija i socijalnog staranjaJavne finansijedeficitdeficit javnih finansijakoronaviruspandemija koronavirusaCOVID-19


Minimalac ne sme biti manji od minimalne potrošačke korpe | Srpska radikalna stranka\nMinimalac ne sme biti manji od minimalne potrošačke korpe\nSrpska radikalna stranka upozorava sve učesnike u dijalogu oko utvrđivanja najniže cene rada za narednu godinu da cena rada nije socijalna kategorija već zarada . Najniža cena rada, takozvani minimalac, ima smisla jedino ako se njime obezbeđuju minimalni uslovi za život zaposlenog radnika i njegove porodice.\nDržava redovno objavljuje iznos koji je potreban za minimalnu, odnosno prosečnu potrošačku korpu i svaka zarada ispod tog iznosa je neprihvatljiva i ugrožava egzistenciju i dostojanstvo velikog broja porodica u Srbiji.\nPoslednji objavljeni podatak je da je za minimalnu potrošačku korpu potrebno 37.000 dinara i najniža cena rada ne sme biti ispod tog iznosa.\nSkoro pola miliona radnika u Srbiji prima minimalac za svoj mesečni rad, i iako je zaposlen u stvari je socijalni slučaj, jer sa tim iznosom ne može da zadovolji ni osnovne potrebe i zato srpski radikali zahtevaju da minimalna cena rada počne da se tretira kao zarada kojom zaposleni obezbeđuje osnovnu egzistenciju za svoju porodicu.


REFORMOM POLITIČKOG SISTEMA DO JAČE ULOGE NEZAVISNIH TELA\nHome / VESTI / Vesti iz EPuS-a / REFORMOM POLITIČKOG SISTEMA DO JAČE ULOGE NEZAVISNIH TELA\nEvropski pokret u Srbiji organizovao je u četvrtak 17. decembra javnu raspravu o značaju nezavisnih tela u kontekstu reforme političkog sistema u Srbiji. Rasprava je održana u Narodnoj skupštini Republike Srbije povodom predstavljanja predloga praktične politike „Nezavisna tela i Narodna skupština Republike Srbije: suštinska ili simbolična saradnja?“ autorke Tare Tepavac. Svoje viđenje položaja ovih institucija podelili su i potpredsednica Narodne skupštine Republike Srbije Gordana Čomić, poverenik za informacije od javnog značaja i zaštitu podataka o ličnosti, Rodoljub Šabić, direktor Komiteta pravnika za ljudska prava YUCOM i koordinator radne grupe Nacionalnog konventa o EU za Poglavlje 23 Pravosuđe i osnovna prava, Milan Antonijević, i profesor Fakulteta političkih nauka i predsednik Odbora Agencije za borbu protiv korupcije, Zoran Stojiljković.\nModerator skupa, Zoran Stojiljković, otvorio je raspravu podsećanjem na trenutne probleme sa kojima se suočava Agencija za borbu protiv korupcije. On je naglasio da preduslovi za dobru saradnju skupštine i nezavisnih tela postoje, ali da nedostaje političke volje, i naglasio da je uz edukaciju neophodna i aktivizacija. Stojiljković je takođe dodao da je neophodno evaluirati efekte javnih rasprava koje organizuju organizacije civilnog društva.\nTara Tepavac iz Evropskog pokreta u Srbiji predstavila je rezultate istraživanja o položaju institucija Zaštitnika građana, Poverenika za informacije od javnog značaja i zaštitu podataka o ličnosti i Poverenika za zaštitu ravnopravnosti. Na osnovu analize, predstaviljene su konkretnie preporuke za unapređivanje njihovog uticaja i prevazilaženje postojećih prepreka u saradnji sa skupštinom u nadzoru nad izvršnom vlašću. Autorka istraživanja je istakla da politički kontekst u kome se Srbija trenutno nalazi, imajući u vidu proces reforme političkog sistema ali i proces evropskih integracija, predstavlja odličan trenutak za sprovođenje neophodnih reformi, i dodala da je, dugoročno gledano, važno pronaći način da se razvije politička kultura i učvrsti ravnoteža vlasti, posebno kroz reformu političkog sistema.\nGordana Čomić, potpredsednica skupštine i poslanica DS-a govorila je o razvoju saradnje između skupštine i nezavisnih tela, ocenivši da se trenutno nalazimo u fazi "ruganja vladavini prava" ali da je dobra vest da nam sledi faza stvarnog funkcionisanja vladavine prava, potpuno nezavisno od toga ko joj jeste , a ko joj nije sklon. Ona je navela da najveća prepreka nije politička volja već političke stranke, jer su to jedine institucije koje nisu prošle reforme. „Suština je da ne pitate političku stranku šta da radite, već da primenite ono što piše, onako kako piše. Tvrdnje da izborni sistem svodi integritet poslanika na minimum je najveća zabluda koja usporava reformu političkih stranaka. Integritet dolazi iz političke kulture i svesti koja se razvija kao rezultat čitanja, odnosno znanja šta treba da radimo kako bismo imali pravnu sigurnost“, poručila je ona.\nPoverenik za informacije od javnog značaja i zaštitu podataka o ličnosti, Rodoljub Šabić, podsetio je da ove godine u parlamentu još uvek nije razmatran izveštaj poverenika niti ostalih nezavisnih tela, kao i da je počinjeno hiljade prekršaja a da nadležna ministarstva nisu pokretala postupke. Šabić je naglasio da je fundamentalno pitanje da shvatimo da nam nezavisna tela trebaju, kao i da su u tom smuslu ona prepoznata od strane građana kao institucije koje su značajne i koje rade u njihovu korist. ao zaštitnici prava građana, i kao kreatori dobrih i korisnih impulsa. „Istovremeno, nezavisna tela su kreatori impulsa za rad zakonodavne i izvršne vlasti“, istakao je Šabić. On je dodao da ako ne postoji politička volja da se promenjuje zakon, onda postoji mogućnost da se za traži odgovornost za (ne)učinjeno. To važi i za Ustav koji kakav god da je, predstavlja najviši pravni akt zemlje koji mora da se poštuje.\nMilan Antonijević, direktor YUCOM-a i koordinator radne grupe Nacionalnog konventa o EU za Poglavlje 23, istakao je da se preporuke nezavisnih institucija u državnim organima u velikoj meri smatraju preprekama za njihov nesmetani rad. On je naveo i primer prakse u Velikoj Britaniji u kojoj postoje posebne službe koje utiču na moral i integritet kako građana tako i institucija kroz „standarde javnog života“. On je podsetio da je u okviru Poglavlja 23 procesa pregovora o pristupanju EU predviđena promena Ustava i da to jeste u kontekstu reforme političkog sistema, kao i da se nada da se dostignuti stepen ljudskih prava i sloboda neće smanjivati.\nNakon uvodnih izlaganja usledila je vrlo živa rasprava u kojoj su učešće uzeli predstavnici nezavisnih tela, državnih organa, civilnog društva i akademske zajednice. Između ostalih, zamenik Zaštitnika građana, Robert Sepi, podelio je sa učesnicima skupa informaciju o sednici Odbora za pravosuđe koja je održana tog jutra na kojoj se raspravljalo o setu od sedam pravosudnih zakona. Sednica je trajala 19 minuta što pokazuje da se amandmani koji su podneti na zakonske tekstove smatraju u potpunosti irelevantnim, dok je predsedavajući Odbora pomenuo da je Vlada preporučila da se svi amandmani odbace. On je dodao da je saradnja nezavisnih tela i skupštine samo refleksija odnosa koji Narodna skupština ima prema samoj sebi.\nLjubiša Kuvekalović iz Regulatornog tela za elektronske medije naglasio je da je nezadovoljavajući stepen političke kulture osnovna prepreka da nezavisna tela imaju odgovarajući položaj u društvu, kao i da se ona ne može promeniti preko noći već edukacijom i propisima koji omogućuju maksimalnu nezavisnost ovih tela.\nPoverenica za zaštitu ravnopravnosti, Brankica Janković, izjavila je da bi bilo značajno da se ovo istraživanje proširi i nastavi kao dobar putokaz i pomoć u izgradnji političke kulture. Ona je dodala da naš izborni sistem, koji zaista daje minimum kredibiliteta narodnom poslaniku, uz primat političkih stranaka predstavlja jednu od ključnih prepreka vladavini prava.\nPredlog praktične politike „Nezavisna tela i Narodna skupština Republike Srbije: suštinska ili simbolična saradnja?“ četrnaesti je po redu analitički dokument koji je ove godine pripremio Istraživački forum Evropskog pokreta u Srbiji, sa ciljem da konkretnim predlozima doprinese reformskim naporima u Srbiji u cilju brže integracije u Evropsku uniju.


Dačić u blizini bombaškog napada u Somaliji : Mi smo na to navikli, nas su bombardovali - Sputnjik Srbija\n01:09 14 Novembar 2019\nDačić u blizini bombaškog napada u Somaliji : Mi smo na to navikli, nas su bombardovali\n22:56 22.05.2019 (osveženo 23:10 22.05.2019) Preuzmite kraći link\nU trenutku napada terorista u prestonici Somalije Mogadišu, šef srpske diplomatije Ivica Dačić nalazio se u predsedničkoj palati, gde je razgovarao sa predsednikom te zemlje.\nKako je ministar Dačić preneo za Tanjug, začula se snažna eksplozija, a u međuvremenu mu je rečeno da je to bio napad u kome ima više mrtvih i ranjenih.\nDačić je dodao da je, kako su ga domaćini obavestili, meta napada bio bivši ministar spoljnih poslova Somalije.\nDačić je to rekao u telefonskom ragovoru za Tanjug iz Atine, gde je inače avion Vlade Srbije kojim je išao prinudno sleteo zbog kvara koji se trenutno otklanja i čeka se da to bude završeno kako bi nastavili put za Beograd.\nMinistar Dačić je za Tanjug ispričao da je eksplozija snažno ođeknula i da se predsednik Somalije trgnuo na to.\n„Mi smo na to navikli, nas su bombardovali“, rekao je Dačić, dok mu je predsednik Somalije kazao na to da su ovde bili neki sa Zapada, oni bi odmah pobegli.\nŠef srpske diplomatije je dodao i da nije bilo evakuacije zaposlenih i gostiju u predsedničkoj palati.\nU eksploziji u Mogadišu koju su izveli teroristi Al Šababa povezani sa Al Kaidom poginulo je najmanje devet ljudi, uključujuci bivšeg šefa diplomatije Somalije, a ranjeno je 13, mahom vojnika.\nSomalija, eksplozija, Svet


U Ambasadi je 30. novembra 2018. godine predstavljena studija mr Živka Markovića o znamenitim Srbima koji su živeli i studirali u Švajcarskoj u periodu od 1863. do 1918. godine. Studija se sastoji iz dva dela: „Srbi u Švajcarskoj – studenti 1863-1918“ i „Srbi u Švajcarskoj 1914-1918“ i štampana je povodom stogodišnjice završetka Prvog svetskog rata, uz sufinansiranje Uprave za saradnju sa dijasporom i Srbima u regionu Ministarstva spoljnih poslova.\nPozdravljajući prisutne, ambasador Snežana Janković je istakla da je pitanju kapitalno delo, rezultat decenijskog istraživanja i rada mr Živka Markovića, koje pruža dragocen uvid u povezanost Srbije i Švajcarske i saradnju dveju zemalja u oblasti obrazovanja i kulture još sredinom 19. veka.\nIz ovog obimnog dela saznajemo da je čitava plejada srpskih znamenitih ličnosti i velikana u svojim profesijama deo svog obrazovanja stekla u Švajcarskoj. Među tim ličnostima su, na primer, Jovan Dučić, Jovan Skerlić, Nikola Pašić, Svetozar Marković, Slobodan Jovanović i mnogi drugi.\nU nastavku večeri autor je govorio o nastajanju ovog dela i o planovima da se u narednom periodu posveti studiji o znamenitim Švajcarcima koji su imali značajnu ulogu u odnosima sa Srbijom uoči i za vreme Prvog svetskog rata.\nPromociji su prisustvovali predstavnici diplomatskog kora i srpske dijaspore.


Dnevni centar napokon\nPodogorička firma „Civil engineer“ vršiće stručni nadzor na opremanju i adaptaciji poslovnog prostora u zgradi „Nivel“ na gradskoj zaobilaznici namijenjenog za Dnevni centar za djecu i omladinu sa smetnjama u razvoju.\nSa ovom firmom Opština Budva zaključila je 19. janura ugovor po kome se obavezala da joj za ovu uslugu isplati 8.600 eura. Prethodno je nakon završenog tenderskog postupka izabran i izvođač radova. Naime, na javnom pozivu koji je Opština raspisala najpovoljniju ponudu za nabavku robe i opremanje poslovnog prostora za Dnevni centar dostavila je kompanija „Bombeton“ u iiznosu od 294.978 eura. Ponuđač je dužan da u roku od 120 dana od uvođenja u posao završi komletan posao.\nRiječ je o opremanju gotovo 700 kvadrata opštinskog poslovnog prostora u zgradi „Nivel“ namijenjenog za Dnevni centar. Ovim bi se poslije punih deset godine stavila tačka na dugoobećavani projekat, na koji čekaju roditelji djece sa smetanjama, a koji prethodna opštinska uprava nije uspjela da okonča.\nIako je odluka o osnivanju Javne ustanove “Dnevni centar” usvojena je na sjednici Skupštine Opštine Budva još u februaru 2014. godine, sve je tada ostalo na obećanjima.\nIako je bio čak 2015. raspisan tender i izabran izvođač radova, do opremanja Dnevnog centra nije došlo.\nProceduru je ubrzala nova gradska uprava, koja je upravo i obećala da će Dnevni centar staviti u funkciju.\nGradonačelnik Budve Dragan Krapović je nedavno kazao da ugovor koji je prethodna vlast zaključila sa kompanijom „Nivel“ oko ustrupanja poslovnih prostora je izazvao je veliki broj problema.\nPodsjetio je da su 2014. Opština Budva i podgorička kompanija „Nivel zaključile ugovor o vansudskom poravnanju.\n„Ugovorom je precizirano da „Nivel“ ustupa uz nadoknadu loklanoj upravi nekretnine , poslovne prostore površine 98, 152, 222 i 223 kvadrata, što ukupno iznosi 695 kvadrata za cijenu od 1.73 miliona eura. To je prethodna vlast dogovorila , naravno iz tih i takvih dogovora je proistekao veliki broj problema. To je bilo jedno, nažalost, zamajavanje javnosti, zamajavanje jedne ugrožene grupacije“, naglasio je Krapović.\nPreuzimanje rukovođenja gradom, Krapović je kazao da je nova vlast uradila brojne korake kako bi Dnevni centar zaista bio otvoren.\n„Formirao sam Komisiju za praćenje realizacije radova na završetku Dnevnog centra. Raspisali smo tender za nabavku opreme za potrebe Dnevog centra u iznosu od 400 hiljada eura. Na Skupštini opštine smo imenovali Upravni odbor Dnevnog centra , Sekretarijat za društvene djelatnosti je dostavio Statut buduće javne ustanove. Po nalogu Sekretarijata za investicije je izvršena unutrašnja adaptacija prostora , odrađeni su pregradni zidovi, rampe i još neke stvari , koje su bile neophodne. Radove je naravno, shodno ugovoru, o svome trošku izveo „Nivel“, kazao je tada Krapović.\nPo ugovoru o komunalijam iz 2014. koji su Opština i „Nivel“ zaključili, podgorička firma je na ime gradnje osmospratnice bila dužna da plati 3.1 milion eura.


VAKCINA UZ RAMAZAN: Za vernike islamske veroispovesti počinje sveti mesec posta | Novosti.RS\nZa razliku od prošle godine, kada su bile zatvorene džamije, zbog čega muslimanski vernici nisu mogli u njima da obavljaju večernje molitve (teravije), ove godine će to biti omogućeno, uz pridržavanje mera.\nSveti mesec muslimana, počeo je sinoć zalaskom sunca, a u narednih 30 dana, do Ramazanskog bajrama 13. maja, islamski vernici uzdržavaće se tokom dana od jela i pića, loših misli i postupaka, provodeći vreme u molitvi i činjenju dobrih dela.\nPost, prema rečima reis-ul-uleme Islamske zajednice Srbije Seada Nasufovića, neće prekinuti primanje vakcine.\n- Tokom posta se ne može popiti ni kap vode, ne može se hrana uneti, niti se može lek koristiti, ali je dozvoljeno primiti vakcinu ukoliko ona u sebi ne sadrži hranljive sastojke, kao što je slučaj sa ovim vakcinama. Prijavio sam se i sam i evo već mesec dana sam u redu za vakcinu - poručio je on, uz čestitke vernicima za predstojeći praznik.\nNovopazarci, uprkos opštem sivilu, u nadi iščekuju praznik.\n- Ramazan je mesec radosti, mira, mesec druženja i nadam se da će korona uskoro nestati i da će Novim Pazarom kao i ranijih godina vladati čuvena topla i srdačna ramazanska atmosfera - kažu žitelji ovog grada islamske veroispovesti.\nPREDSEDNIK Mešihata Islamske zajednice u Srbiji Mevlud Dudić kazao je da se zbog virusa u ramazan ulazi sa strahom i neizvesnošću zbog čega je vernike pozvao na oprez, odgovornost i čuvanje zdravlja i života ljudi.\n- Svakodnevno slušamo o velikom broju novozaraženih i umrlih, ali i svedočimo nastojanju nadležnih organa da se, kroz program imunizacije, suzbije dalje širenje virusa, što zahteva našu punu podršku - poručio je Dudić.\nRamazan Bajram Muslimani praznik vakcinacija Sead Nasufović Mevlud Dudić\nBez obzira dali hrišćani ili muslimani , čovek se nada nečemu posle smrti.. dok verski vođe radije lepo žive.


Da li će se ujediniti teroristi na Bliskom istoku /video/ - Sputnjik Srbija\n17:45 30.10.2019 (osveženo 17:57 30.10.2019) Preuzmite kraći link\nIako su se na društvenim mrežama pojavili snimci za koje se tvrdi da prikazuju ubistvo El Bagdadija, zvanični Vašington nije objavio ni fotografije ni snimke. Za to vreme DAEŠ je izabrao naslednika El Bagdadija i veruje se da je to Abdulah Kardaš.\nŠta ubistvo El Bagdadija znači za DAEŠ i da li će to razjediniti ili ujediniti teroriste na Bliskom istoku? Da li ima mesta sumnji da je mrtav, s obzirom da se o El Bagadadijevom ubistvu govorilo nekoliko puta? Odakle dolazi novi lider DAEŠ-a? Da li se mogu očekivati neki teroristički napadi kao pokazivanje moći? Da li DAEŠ sprema odmazdu i protiv koga?\nOdgovore na ta i druga pitanja potražićemo od našeg današnjeg gosta novinara, dugogodišnjeg dopisnika lista „Politika“ iz Vašingtona Milana Mišića.


Krstionica je nelegalan objekat i dijeliće sudbinu ostalih nelegalnih objekata - Vijesti | Radio Televizija Budva - Budva Crna Gora\nRadio Budva Live: Željko Joksimović - Dama\nKrstionica na Ostrvu cvijeća je nelegalni objekat i dijeliće sudbinu svih ostalih nelegalnih objekata, odnosno biće uklonjena, saopštio je ministar održivog razvoja i turizma, Pavle Radulović.\nOn je kazao da za krstionicu postoji rješenje o rušenju i da je taj nelegalni objekat izgrađen na krajnje nekorektan način.\n„Taj objekat ne samo da je izgrađen bez potrebne dokumentacije, nego ga nema ni u planu. Pričamo o objektu od 11 kvadratnih metara i o upravnom postupku kojim se donose ova akta, koje je u toku i koji obezbjeđuje pravnu sigurnost građana“, rekao je Radulović u intervjuu Pobjedi.\nOn je naveo da je inspektor izašao na teren 11. decembra, zatekao ljude na gradilištu i saopštio im zabranu o radu. Kako nije bilo odgovorne osobe, pozvao je da se 14. decembra izjasni na okolnosti i dao nalog za uklanjanje objekata.\n„Poslije toga smo dobili informacije ne samo da ga nijesu uklonili, već nastavljaju da grade. U usmenoj komunikaciji na najvišim instancama između Vlade i Mitropolije dogovoreno je bilo da će objekat biti uklonjen. U međuvremenu smo dobili i pismo od igumana manastira u kojem moli za još malo vremena da ga oni sami uklone“, objasnio je Radulović.\nOn je dodao da je sve to očigledno bila igra od momenta kada su se stvorili tehnički uslovi i Ministarstvo održivog razvoja i turizma (MORT) angažovalo službu, kako bi se napravila predstava.\nRadulović je saopštio i da je zadovoljan primjenom zakona o planiranju i izgradnji, posebno s obzirom na to da su donesene revolucionarne promjene koje\nse već vide u prostoru, prvenstveno zbog kontrole kvaliteta i onog što se planira i gradi kroz ono što se projektuje.\n„Ono što su bile neke dječje bolesti pokazalo se da se u hodu rješavaju. Ovaj zakon je poptuno novi institut, jer ovakav vid administrativnog napora do sada nije postojao u lokalnim upravama koje bi trebalo da odrade zahtjeve za legalizaciju“, rekao je Radulović.\nOn je naveo da je, prema posljednjim inforamcijama, pristiglo 50 hiljada zahtjeva i da je odziv bio ogroman.\n„Ni najveći optimisti nijesu to očekivali. Oko pola je obrađeno, većina je vraćena na dopunu i postupak ide dalje. Kako vrijeme bude odmicalo doći ćemo do toga da znamo sve što se dešava u prostoru i da ga u potpunosti kontrolišemo“, saopštio je Radulović.\nOn je kazao i da se u potpunosti odustalo od postavljanja bungalova na Crnom jezeru.\n„Na kolegijumu smo donijeli odluku da od rampe nema privremenih objekata. MORT vodi politiku u nekoliko pravaca – planiranje prostora, komunalna infrastutkura, turizam i zaštita okoline. Iz najbolje namjere smo probali da tamo napravimo neku ponudu, ali se ispostavilo da građanima Žabljaka to ne samo da ne treba, nego su eksplicitno bili protiv. Jedino što je nama smetalo je način na koji su oni artikulisali nezadovoljstvo. Izaći i reći da neko sječe šumu da bi postavio limene kontejnere je bilo potpuno deplasirano“, rekao je Radulović.\nOn je dodao da misli da se dokazalo da je to bio ružan i politički spin i da niko nije imao namjeru da se bavi s tim.\n„To je plan privremenih objekata i s njim je bilo lakše operisati nego da se radilo o konkretnom urbanističkom planu, koji je zakon za prostor. Uostalom, nema potrebe da se radi bilo što na silu. Ugovor sa firmom Eksplorer će se modifikovati. Oni imaju ugovor o zakupu resotrana i mogućnosti postavljanja bungalova ukoliko studija zaštite životne sredine to dozvoli. Nijesmo ni došli u priliku da pravimo elaborat“, saopštio je Radulović.\nOn je naveo da je nakon praznika zakazan sastanak na kojem će se vidjeti kako će se izaći iz te priče.\nMatica Boke: Stotine rješenja o rušenju skupljaju prašinu, a žele da sruše samo krstionicu\nGrađani i sveštenstvo brane krstionicu


RTS :: Dokumenta za porodiljsku nadoknadu obezbeđivaće država\nDruštvo Dokumenta za porodiljsku nadoknadu obezbeđivaće država\nnedelja, 15. jul 2018, 07:30 -> 17:25\nPrimena Zakona o finansijskoj podršci porodici s decom osim novčane pomoći znači i pojednostavljene procedure za ostvarivanja prava na porodiljsko odsustvo. To je bio i jedan od zahteva akcije "Pitajte kada", koju su 2012. organizovali Naled i RTS. Prve porodiljske nadoknade ostvarene na ovaj način biće isplaćene u avgustu.\nPapirologiju za porodiljsko bolovanje ubuduće će automatski pribavljati resorno ministarstvo o trošku budžeta. U Naledu kažu da populacionoj politici ide na ruku i ranije izmenjen postupak za trudničko bolovanje.\n"To je sada dobra stimulacija koja jeste na liniji napora države da rastereti poslodavca birokratije i da ohrabri rađanje i porast nataliteta. Ono što i dalje zabrinjava je ostvarivanje drugih prava, na dečji dodatak, odnosno roditeljski, upis u vrtiće. To su i dalje postupci na koje dobijamo dosta primedbi od strane naših članova i roditelja", ističe izvršna direktorka Naleda Violeta Jovanović.\nPokrenut postupak da bunjevački postane službeni jezik u Subotici\nZoran Ilić više od 20 puta osuđen na zatvor zbog sviranja na ulici, kako su ga građani spasili kazne


Završen konkurs Fonda za mlade „I naš glas treba da se čuje“ - POLITEIA (DEV)\nKonkurs za dodelu sredstava iz Fonda za mlade „I naš glas treba da se čuje“, koji je u okviru projekta „Mladi Balkana za Evropu“ raspisala Fondacija Centar za demokratiju, završen je 28.2.2020. godine u 15 časova.\nZahvaljujemo se svim organizacijama na zainteresovanosti i odličnom odazivu! Pristigle su 64 prijave i to iz:\nCrne Gore 6\nSeverne Makedonije 5\nPodsećamo da ukupna sredstva Fonda za mlade „I naš glas treba da se čuje“ iznose 78.000 EUR. Ovim sredstvima biće podržane lokalne omladinske nevladine organizacije u Albaniji, Bosni i Hercegovini, Kosovu*, Crnoj Gori, Severnoj Makedoniji i Srbiji. Iznos grantova kreće se između minimalnog iznosa od 3.000 EUR i maksimalnog iznosa 6.000 EUR\nRezultati konkursa biće objavljeni tokom maja 2020. godine, dok su potpisivanje ugovora i dodela sredstava planirani za jun-jul 2020. godine.\nCilj poziva za lokalne omladinske organizacije kroz Fond za mlade „I naš glas treba da se čuje“ je jačanje lokalne demokratije na Zapadnom Balkanu, kroz pružanje podrške lokalnim omladinskim organizacijama koje zastupaju aktivno učešće mladih na lokalu.\nHome - Događaji - Završen konkurs Fonda za mlade „I naš glas treba da se čuje“


Tema: Kosovska veza\n23.04.2009., 14:07 #1\nTeroristi pred sudom – Kosovska veza\nNemačka sudi grupi radikalnih islamista, optuženoj da je planirala najveći teroristički napad u istoriji te države. Četvorici optuženih pomagala grupa kosovskih Albanaca, koja im je doturila detonatore.\nČetvorica optuženih za planiranje velikih terorističkih napada na američke i nemačke ciljeve pojavila su se pred sudom u Dizeldorfu, u procesu tokom koga će tužioci pokušati da dokažu da je "Ćelija iz Sauerlanda" pokušala da postavi bombe u Frankfurtu, Kelnu i Dizeldorfu, kao i vazduhoplovnoj bazi Ramštajn.\nOptuženi su Fric Gelovic i Danijel Šnajder, Nemci koji su prešli u islam, nemački državljanin turskog porekla Atila Selek i Turčin Adem Jilmaz, kod kojih je pronađeno dvadesetak detonatora, kao i desetak buradi ispunjenih hidrogen peroksidom, koji su nameravali da upotrebe kao eksploziv.\nNavodni šef grupe, "Mevlud K", još uvek je u bekstvu, ali su nemački mediji poslednjih dana objavili da je on, u stvari, agent američke Centralne obaveštajne agencije, CIA, koji živi u Turskoj.\nPrema dokumentima istrage, u planiranju akcije važnu ulogu igrala je i grupa kosovskih Albanaca, koji su sa Kosova doneli detonatore. Nemačka kriminalistička policija, BKA, navela je da su Ahmet K., Nedžad i Džavit B. sa Kosova i iz Bugarske prošvercovali detonatore u cipelama.\nBKA, takođe, navodi da su aktivnosti ove grupe islamista pratile i srpske službe bezbednosti, ne objavljujući, međutim, dodatne detalje o čitavom toku krijumčarenja detonatora.\nIpak, objavljen je i-mejl vođe grupe, koji je Seleku napisao "da ne bi bilo loše da imaju više detonatora", što su ubrzo i organizovali pošto ih je iz Turske, za naknadu od 100 evra, doneo petnaestogodišnji dečak.\nUkupno, nabavili su dvadesetak detonatora od kojih većina nija bila ispravna, ali nemački eksperti za terorizam upozoravaju da je za napad bilo potrebno svega tri, jer je "Ćelija iz Sauerlanda" planirala da u vazduh digne automobile parkirane pored diskoteka, barova i aerodroma.\nKoličina hidrogen-peroksida koji je nemačka policija zaplenila, prema razornoj moći, dogovara snazi koju eksplozijom proizvede 550 kilograma trinitroturola, ili TNT-a.\nOdbrana, pak, tvrdi da nemačke vlasti preteruju kada tvrde da je ova grupa planirala napade veće od onih koje su njihovi istomišljenici izveli u Londonu i Madridu, dovodeći u pitanje i kvalitet materijala do kojih su došli tajni agenti, ali i dokaza za koje se tvrdi da su iznuđeni mučenjem optuženih.\nKazne koje, prema nemačkim zakonima, prete gurpi optuženih variraju od 10 do 15 godina robije.\nTužilaštvo, takođe, navodi da su trojica pripadnika ove grupa 2006. godine boravila u logorima za obuku radikalnih islamista na pakistansko-avganistanskoj granici, gde ih je regrutovala organizacija "Ujedinjeni islamski džihad".\n23.04.2009., 14:20 #2\nRe: Kosovska veza\nbez teksta da su takvi amateri da nemogu ni bobu da postave kako treba ma strasno\nKOSOVSKA VECERA !\nPoslednja poruka: 18.01.2008., 10:03\nPoslednja poruka: 11.09.2007., 21:26